Doktor Terharu, Neelofa Sumbang 15 Katil Elektronik Kepada Hospital Melaka

Seorang doktor yang bertugas di Hospital Melaka meluahkan rasa terharu apabila selebriti usahawan popular Neelofa telah mendermakan sebanyak 15 buah katil jenis elektronik baru-baru ini.

Menerusi perkongsian Dr Abdul Rahman Abdul Kadir di laman Instagram nya, Neelofa atau nama sebenarnya Noor Neelofa Mohd Noor telah mendermakan katil tersebut untuk kegunaan Jabatan Kecemasan dan Trauma hospital tersebut khususnya buat pesakit COVID-19.

“Bagi mewakili Jabatan Kecemasan dan Trauma Hospital Melaka dan rakyat negeri Melaka saya ingin merakamkan ribuan terima kasih kepada Puan Hajah Neelofa di atas sumbangan 15 buah untuk kegunaan pesakit COVID-19 di Zon Dekon Hospital Melaka.

“Semoga Allah SWT menerima amal baik puan ini dan kami doakan sebaik-baiknya untuk puan sekeluarga. Amin,” dedah Dr. Abdul Rahman.

A post shared by DARK (@abu_hudzaifah78)

Meninjau hantaran Insta-Story Neelofa, usahawan itu meluahkan rasa syukur kerana katil pemberiannya telah digunapakai oleh Hospital Melaka selain berterima kasih kepada mereka kerana memberi peluang buatnya untuk sama-sama membantu keperluan hospital berkenaan.

Menerusi kiriman  kepada Murai.my sebentar tadi, selain Hospital Melaka, Neelofa turut merancang untuk memberikan sumbangan kepada beberapa lagi hospital utama di seluruh Malaysia.

“Insya-Allah, kita akan cuba sebaik mungkin untuk membantu sebanyak mana hospital yang boleh,” katanya lagi.

Neelofa juga berharap agar sumbangannya itu dapat memberi kemudahan kepada entiti barisan hadapan, khususnya dalam menangani situasi lockdown yang sedang ditempuh oleh seluruh rakyat Malaysia. Selain itu, Neelofa turut ingin membantu mereka yang terjejas akibat pandemik. Justeru, Neelofa menyarankan kepada sesiapa yang memerlukan bantuan boleh menghubungi Pertubuhan Kasih Neelofa menerusi media sosial rasmi pertubuhan itu atau juga boleh secara langsung melalui media sosial Neelofa.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Ara Johari Tutup Kedai Sementara Sepanjang ‘Lockdown’, Teruskan Perniagaan Dari Rumah

Penyanyi Ara Johari akui terpaksa mengambil pendekatan untuk menutup sementara waktu gerai makanan yang diusahakannnya di Kampung Baru, Kuala Lumpur berikutan pelaksanaan ‘Total Lockdown’ selama dua minggu.

A post shared by Catering.Wedding.Event (@arakitchen_)

Biarpun restoran dan perusahaan makanan dibenarkan beroperasi, namun Ara atau nama sebenarnya Nur Farrah Izzatie Johari,24 terlebih dahulu memikirkan soal keselamatan para pekerja dan hanya beroperasi dari rumahnya. Selain itu, faktor jarak yang agak jauh daripada rumahnya ke lokasi perniagaan merupakan salah satu sebab mengapa Ara menutup sementara waktu gerai makanan yang dibukanya sekitar Mac lalu.

“Saya ambil insiatif untuk tutup kedai semasa lockdown ini dan saya buat dari rumah. Jadi segala pesanan pun dari rumah sebab kalau nak pergi ke kedai pun agak jauh. Saya duduk di Cyberjaya dan untuk ke Kampung Baru pun agak jauh. Jadi saya rasa kalau nak pergi tempat yang jauh macam itu agak takut. Buat masa ini segala pesanan akan dihantar menerusi servis perkhidmatan penghantaran yang ada”

“Saya akui perniagaan ketika lockdown ini agak perlahan mungkin sama seperti peniaga lain. Tapi Alhamdulillah masih berjalan dan mendapat tempahan dari pelanggan” kata Ara kepada Murai.my

Ara ditemui ketika majlis pelancaran secara virtual single terbaharunya berjudul Tetap Aku Cinta. Merupakan sebuah karya bergenre balada rock moden yang dicipta oleh komposer dan penulis lirik, Amy Bong dan Furhan, lagu terbitan Rocketfuel Entertainment ini menurut Ara mencabar vokalnya sebagai penyanyi berbanding lagu-lagunya sebelum ini.

Biarpun begitu, jelas Ara dia turut meletakkan harapan yang besar untuk Tetap Aku Cinta terutamanya untuk memasuki pentas Anugerah Juara Lagu (AJL) kelak. Tetap Aku Cinta kini boleh dilayari laman YouTube Rocketfuel dan semua pelantar digital.


Tak Sangka! Ini Gaji 4 Bintang Bollywood Sebelum Menjadi Terkenal

Barisan bintang Bollywood ini sangat terkenal dan memperoleh pendapatan yang sangat lumayan. Namun, siapa sangka ketika mereka pertama kali memulakan karier, mereka memperoleh pendapatan yang sangat rendah. Berikut 4 bintang Bollywood yang menerima pendapatan rendah di awal karier mereka.

Gaji pertama yang pernah diperoleh SRK atau Shah Rukh Khan hanyalah bernilai 50 rupee atau RM2.82. Dia mendapat gaji tersebut hasil dari kerjanya sebagai usher di sebuah konsert, sebelum menjadi aktor terkenal sehingga sekarang.

Sebelum beliau menjadi aktor terkenal, Akshay Kumar pernah bekerja sebagai seorang chef di Bangkok. Walaupun kini dia menjadi salah seorang aktor Bollywood yang menerima bayaran tertinggi, pendapatan awal hanyalah 1,500 rupees (RM84.67) hasil daripada kerjanya sebagai chef dan pelayan sewaktu bekerja di Bangkok.

Sebelum menjejakkan kaki dalam industri Bollywood dan menjadi ikon filem hindi, Amitabh Bachchan pernah bekerja di firma penghantaran Shaw & Walace sebagai seorang eksekutif dan broker penghantaran. Pendapatan awal yang diperoleh hanyalah 500 rupee (RM28.22).

Gaji pertama yang diterima oleh Hrithik Roshan hanyalah berjumlah 100 rupees (RM5.64). Dia memperoleh pendapatan itu hasil dari kerjanya yang melakukan sejumlah tarian bersama Jeetendrea di Asha, sebelum menjadi aktor yang menerima bayaran termahal di Bollywood.


5 Fakta Penahanan Safiey Illias Yang Dianggap Wajar Kerana Keterlaluan & Melampau

Baru-baru ini tular video live usahawan kosmetik, Safiey Illias dan raknnya yang melibatkan dua remaja lelaki di bawah umur. Difahamkan Safiey dan rakannya, Pipinatasha seperti melakukan child grooming menerusi Instagram Live.

Melihatkan video yang tular, satu laporan polis telah dibuat dan usahawan kosmetik tersebut telah ditangkap oleh pihak polis untuk siasatan lanjut. Berikut adalah 5 fakta ‘panas’ mengenai penahanan Safiey Illias.

Dipetik daripada Malaysia Kini, Safiey dan Pipinatasha dikatakan telah melakukan gangguan seksual seperti child grooming atau dandanan seksual.

Menerusi video tular tersebut, kedua-dua mereka dilihat cuba berbual mengenai isu terlarang, menari tarian berunsur seks serta berbual lucah dengan dua remaja lelaki berkenaan.

“Isu di sini adalah aksi menggoyang-goyangkan buah dada ditonjolkan Safiey berunsur seksual. Sebagai ibu dan seorang pendidik, perbuatan seperti itu amat mengganggu emosi. Perbuatan itu juga satu bentuk provokasi terhadap agama semakin meningkat”, kongsi Dr Rafidah Hanim Mokhtar dalam Malaysia Kini.

Difahamkan Safiey dan Pipinatasha yang memakai baju seksi ketika dalam live berkenaan telah sengaja menunjukkan buah dada mereka pada remaja lelaki tersebut. Malah tanpa segan silu perbuatan tersebut telah menimbulkan keresahan dalam kalangan masyarakat.

Secara tidak langsung perbuatan ini sememangnya melanggar fitrah seorang manusia apabila melakukan pembedahan jantina atau pengubahan bentuk badan.

Dalam sesi Instagram Live tersebut, Pipinatasha didakwa telah menggunakan rokok elektronik atau vape di hadapan kedua remaja tersebut. Malah kedua-dua mereka seolah-olah memberi galakan dan mengajar remaja lelaki berkenaan untuk mengambil beberapa bahan terlarang.

Dipetik dari Buzz Kini, Safiey dan Pipinatasha dikatakan telah bertindak melampau apabila cuba mengajar dua remaja lelaki terbabit untuk mengambil beberapa bahan terlarang.

Pada masa yang sama, mereka berdua juga telah mengajar cara-cara untuk menghisap dadah kepada remaja lelaki berkenaan.

Menerusi posting Facebook pakar motivasi, Akhi Fairuz berkata golongan transgender ini semakin berani menunjukkan gaya hidup secara terang-terangan di media sosial. Malah ada juga yang berani berkongsi beberapa tempat untuk melakukan perubahan jantina, pembedahan dan sebagainya.

Tambahnya perkongsian sebegini membuatkan remaja atau kanak-kanak sekarang mendapat idea serta inspirasi untuk berubah menjadi seperti mereka.

Terkini pihak polis telah membuat penahan terhadap Safiey Ilias pada petang semalam untuk membantu siasatan berhubung dengan video live yang mengandungi komunikasi lucah dan gangguan seksual pada dua remaja lelaki.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Nama Tertera Pada Katil Hospital Di Zon Kuning, Ini Reaksi Neelofa!

Niat murni usahawan Neelofa akhirnya direalisasikan dengan memberikan bantuan kepada petugas barisan hadapan. Antaranya dia telah menyalurkan sumbangan berupa kelengkapan katil untuk Hospital Melaka yang bernilai hampir RM100,000.

Seperti gambar yang tersebar di media tempatan, katil tersebut tertera nama Neelofa. Menurut isteri kepada PU Riz ini, sumbangan ini dianggap kecil berbanding dengan pengorbanan para petugas barisan hadapan.

“Rasa terpanggil untuk menghulurkan bantuan terutama selepas melihat keadaan hospital yang semakin sesak kerana terpaksa menampung jumlah pesakit Covid- 19 yang kian ramai.

“Jadi, saya ingin memainkan peranan untuk meringankan beban komuniti dan rakyat Malaysia, sekali gus membantu menangani pandemik ini. Saya harap dengan sumbangan yang kecil dan tidak seberapa ini dapat melancarkan proses pemulihan pesakit Covid-19,” kata pemilik jenama Naelofar itu.

Difahamkan, kesemua katil yang diberikan Neelofa digunakan serta-merta di bahagian zon kuning di hospital berkenaan.

Dilaman Facebook JABATAN KECEMASAN & TRAUMA HOSPITAL MELAKA, mereka mengucapkan terima kepada Neelofa atas sumbangan katil elektronik untuk pesakit Covid 19.

Dalam hantaran itu menulis sumbangan katil elektronik baharu yang di terima ini sedikit sebanyak telah melancarkan perjalanan perawatan pesakit dan memberikan lebih keselesan kepada pesakit yang menerima rawatan di jabatan ini.


“Inilah Budaya Anak Zaman Ini”- Normala Samsudin Kecewa & Sindir Siapa Tu?

Dalam beberapa hari ini, nama Profesor Prof Muhaya menjadi bahan perbincangan di kalangan netizen di Malaysia. Malah golongan selebriti juga mengambil bahagian dalam isu sensasi ini. Ini bermula selepas  video Profesor Dr. Muhaya yang membahaskan isu ‘Kenapa Wanita Lambat Dapat Jodoh’ mendapat kecaman dan kritikan dari orang ramai termasuklah Dr. Amalina.

BACA: “Ibu Saya Tak Besarkan Saya Jadi Bodoh-Bodoh Sikit Depan Lelaki” – Dr. Amalina Bidas Prof. Muhaya

Setelah Prof Muhaya mendapat kecaman bertubi-tubi dari warga netizen, bekas penyampai TV ini ada pandangannya tersendiri. Puan Sri Normala Samsudin terpanggil untuk memberikan nasihat kepada orang ramai.

Menerusi IG Storiesnya, Normala berkata sebagai anak muda, seharusnya kita mendengar nasihat dari orang yang seusia dengan ibu kita.

Dalam pada itu, Normala turut merasa kesal dengan budaya anak zaman ini dengan adab yang semakin lemah.

“Pernah tak bila ibu menegur, ada sesetengahnya soksek- soksek di belakang ibu dan buat muka di belakang ibu, bisik-bisik dan bercerita pulak dengan kawan, buat muka cebik dan yang paling sedih bila anak sendiri pandai menjawab balik dengan nada kasar.”

“Inilah budaya anak zaman ini. Kalau zaman saya dulu, jika nenek berbicara, jangan sesekali tengok muka dan buat muka, jauh sekali menjawab balik. Adakah adab kita semakin lemah. Jurang orang muda tidak menghormati orang yang lebih tua amat tinggi. Renung-renungkan.”- tulisnya di ruangan kapsyen.

Di ruangan komen, rata-rata pengikutnya bersetuju dengan apa yang disampaikan. Salah seorangnya berkata,

“Netizen sekarang ni dah kurang adab dalam berbicara,  masing-masing nak tunjuk siapa lebih hebat”-kata salah seorang netizen dengan akaun bernama @mickeyanne9533.

Apa komen anda? Adakah kerana yakin dengan prinsip sendiri ,budaya tidak menghormati orang lebih tua diketepikan? Tepuk dada tanyalah selera…

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Gara-gara Salah Faham Dengan Komen, Datuk Ayu Puteh & Netizen Bergaduh?

Belum move on dengan isu ‘Kenapa Wanita Lambat Dapat Jodoh‘, kini penerbit filem Ada Apa Dengan Dosa (AADD), Datuk Ayu Puteh pula dilihat ‘berperang mulut’ dengan netizen.

Menerusi posting Instagram MStar, Datuk Ayu telah memberi pandangan dan komen yang ‘pedas’ mengenai isu ini. Sehinggakan ada segelintir netizen yang kurang berpendapat dengan penerbit filem ini sehingga mencetus pergaduhan.

Apa-apa pun Murai.my harapkan isu ini boleh diselesaikan dengan sebaik-baiknya.


Terinspirasi Dari Video TikTok Ini! Misha Omar Titip Pesanan Buat Pelajar Gagal SPM

Sudah menjadi acara tahunan, setiap kali keputusan SPM diumumkan, maka di media sosial banyak menceritakan kisah-kisah gembira dan kejayaan. Namun tidak kurangnya yang menangis kecewa kerana tidak mencapai hasrat sendiri dan keluarga.

Sesetengah berpendapat  keputusan SPM sangat penting, tetapi ia bukanlah penentu masa depan seseorang. Tahap kematangan seseorang individu adalah berbeza dan jika berusaha gigih, masa depan mereka pasti cerah.

A post shared by Misha Omar (@mishaomar)

Hal ini juga dipersetujui oleh penyanyi popular, Misha Omar atau lebih mesra dipanggil Kak Mitch. Misha berkongsi sebuah video TikTok dari seorang lelaki bernama Shahzakaria. Melalui video itu, lelaki ini berkongsi bahawa keputusan SPM tidak cemerlang seperti orang lain. Namun dia tidak berputus asa.

Dalam mengejar impiannya, dia pernah menjadi Pegawal Keselamatan dan berniaga air minuman di gerai. Amat membanggakan, berkat kesabaran dan tak berputus asa, kini Shahzakaria bekerja sebagai Eksekutif Keselamatan di sebuah syarikat minyak dan gas.

Misha tertarik dengan video perjalanan anak muda ini dan berkongsi di akaun Instagramnya, lalu menitip ucapan kepada semua pelajar yang kurang cemerlang dalam SPM.

“Setiap orang ada langkah yang tersendiri dalam perjalanan hidup ni. Tak semestinya yang mengecapi kegagalan pada awal perjalanan hidup mereka dianggap gagal adik-adik.

“Misi hidup ni tetap semuanya sama, mahu berjaya, tak perlu bandingkan hidup kita dengan orang lain. Yang berjaya Kita raikan. Yang gagal Kita tetap hembuskan kata-kata semangat untuk mereka berusaha terus untuk mengecapi kejayaan di masa akan datang.  Kak Mitch akan selalu doakan adik-adik kak Mitch semua tau!”- tulisnya di Instagram

Diharapkan pesanan dari Misha dapat membantu para lepasan pelajar SPM untuk terus bersemangat mengejar impian masing-masing. Gagal sekali tidak bererti gagal selamanya. Jadi, jangan anggap gagal SPM sebagai satu titik akhir dalam hidup. Insya-Allah jika berusaha, kejayaan pasti ada. Pelajar yang gagal atau keputusan ‘cukup makan’ tidak perlu risau kerana banyak peluang untuk berjaya.


Aksi Makin Undang Kontroversi,PU Syed Saran Iqram Dinzly Dapatkan Rawatan

Pelakon Iqram Dinzly sekali lagi telah mencetuskan kontroversi menerusi aksi-aksi aneh yang ditonjolkannya menerusi hantaran di laman Instagram.

Terbaharu, di sebuah aplikass atas talian, Iqram atau nama sebenarnya Muhammad Iqram Dinzly bin Muhammad Saipuddin,40 telah mengenakan solekan wajah yang menakutkan sebelum berinteraksi dengan seorang remaja lelaki. Dalam video tersebut, remaja itu turut menegur perbuatan Iqram namun dibalasnya dengan sebuah kenyataan kontroversi yang mencetuskan tanda tanya ramai pengguna laman itu.

“Sembahlah aku. Jadi sembahlah aku…” balas Iqram setiap kali ditegur oleh remaja tersebut

A post shared by Penghuru hara Umati 👁 (@iqramdinzly.cious)

Video tersebut bukan sahaja ditegur oleh ramai netizen malah pendakwah bebas terkenal, PU Syed turut menegur pelakon ini secara terbuka di laman Instagram nya. Tegas PU Syed, perbuatan Iqram seolah-olah telah merosakkan akidah dirinya dan umat Islam yang lain.

A post shared by SYED MOHD BAKRI BENYAHYA™ (@_pusyed)

Malah, pendakwah ini mengharapkan agar Iqram segera mendapatkan rawatan jika benar dia dikatakan sakit seperti yang didakwa oleh ramai netizen. Namun, jika sebaliknya tindakan undang-undang terhadap Iqram haruslah diambil.

“Dia perlu bawa untuk dapatkan rawatan..kalau benar dia sakit..tapi kalau dibuat dalam keadaan dia sedar..perlu diambil tindakan undang-undang kerana telah merosakkan akidah diri dan umat Islam yg lain,” tegur PU Syed

Bagaimanapun, isu tersebut semakin berpanjangan apabila Iqram tampil membalas kenyataan PU Syed dan menyelar kembali tegurannya yang dilihat seperti sebuah fitnah.

Tambahnya, dia turut ‘mengharamkan’ PU Syed serta beberapa orang personaliti terkenal lain untuk membuat ulasan mahupun teguran mengenainya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Boleh Dipenjara 10 Tahun! Ini Antara Hukuman Yang Boleh Dikenakan Terhadap Safiey Ilias

Baru-baru ini, pihak polis telah mengesahkan usahawan sensasi, Safiey Ilias sudah ditahan di sekitar daerah Kajang pada petang Khamis.

Rakannya yang dikenali sebagai sebagai Pipi Natasha turut ditahan berikutan bagi membantu siasatan berhubung Video Live di Instagram (IG Live) yang dikatakan telah membuat komunikasi lucah dan amang seksual dengan kanak-kanak di bawah umur pada lewat tengah malam. Difahamkan, kes disiasat di bawah Seksyen 12 (1) Akta Kesalahan Seksual Terhadap Kanak-Kanak 2017 serta Seksyen 233 Akta Komunikasi dan Multimedia.

Dalam perkembangan berkaitan, perkongsian yang dibuat oleh aktivis menarik perhatian ramai apabila dia berkongsi antara hukuman yang bakal dihadapi oleh pemilik produk kosmetik itu sekiranya didapati bersalah. Antara hukuman tersebut termasuklah dipenjara selama tempoh tidak lebih 10 tahun atau denda tidak lebih RM20,000 atau kedua-duanya sekali.

“Saya senaraikan dahulu antara tuduhan yang boleh dikenakan beserta hukuman yang bakal dijatuhkan di bawah Akta 792 sekiranya orang kena tuduh (OKT) tersebut didapati bersalah.

𝐁𝐞𝐫𝐤𝐨𝐦𝐮𝐧𝐢𝐤𝐚𝐬𝐢 𝐬𝐞𝐜𝐚𝐫𝐚 𝐬𝐞𝐤𝐬𝐮𝐚𝐥 𝐝𝐞𝐧𝐠𝐚𝐧 𝐤𝐚𝐧𝐚𝐤-𝐤𝐚𝐧𝐚𝐤. (𝐒𝐞𝐱𝐮𝐚𝐥 𝐜𝐨𝐦𝐦𝐮𝐧𝐢𝐜𝐚𝐭𝐢𝐨𝐧)

Seksyen 11(1) : Mana-mana orang yang berkomunikasi secara seksual dengan seseorang kanak-kanak atau mengalakkan seseorang kanak-kanak berkomunikasi secara seksual (melalui apa-apa cara) apabila disabit, boleh dihukum penjara selama tempoh tidak lebih 3 tahun.

𝐏𝐞𝐧𝐠𝐚𝐧𝐭𝐮𝐧𝐚𝐧 𝐊𝐚𝐧𝐚𝐤-𝐊𝐚𝐧𝐚𝐤 (𝐂𝐡𝐢𝐥𝐝 𝐆𝐫𝐨𝐨𝐦𝐢𝐧𝐠)

Seksyen 12(1) : Mana-mana orang yang berkomunikasi melalui apa-apa cara dengan seseorang kanak-kanak dengan niat untuk kesalahan di bawah antara lain, Seksyen 14 atau 15 apabila disabitkan, dihukum pemenjaraan selama tempoh tidak lebih 5 tahun dan boleh dikenakan sebatan.

𝐀𝐦𝐚𝐧𝐠 𝐬𝐞𝐤𝐬𝐮𝐚𝐥 𝐟𝐢𝐳𝐢𝐤𝐚𝐥 𝐚𝐭𝐚𝐬 𝐤𝐚𝐧𝐚𝐤-𝐤𝐚𝐧𝐚𝐤 (𝐏𝐡𝐲𝐬𝐢𝐜𝐚𝐥 𝐬𝐞𝐱𝐮𝐚𝐥 𝐡𝐚𝐫𝐚𝐬𝐬𝐦𝐞𝐧𝐭)

Seksyen 14(c) : Mana-mana orang, yang bagi maksud seksual membuatkan seseorang kanak-kanak menyentuh mana-mana bahagian badan kanak-kanak itu sendiri, melakukan kesalahan dan jika disabitkan boleh dihukum penjara selama tempoh tidak lebih 20 tahun dan boleh dikenakan sebatan.

𝐀𝐦𝐚𝐧𝐠 𝐬𝐞𝐤𝐬𝐮𝐚𝐥 𝐛𝐮𝐤𝐚𝐧 𝐟𝐢𝐳𝐢𝐤𝐚𝐥 𝐚𝐭𝐚𝐬 𝐤𝐚𝐧𝐚𝐤-𝐤𝐚𝐧𝐚𝐤 (𝐍𝐨𝐧-𝐩𝐡𝐲𝐬𝐢𝐜𝐚𝐥 𝐬𝐞𝐱𝐮𝐚𝐥 𝐡𝐚𝐫𝐚𝐬𝐬𝐦𝐞𝐧𝐭)

Seksyen 15(a)(i) : bagi maksud seksual, mengatakan apa-apa atau buat bunyi/gerak isyarat atau mana-mana bahagian badannya dilihat oleh seseorang kanak-kanak;
Seksyen 15(c) : melakukan aktiviti yang bersifat seksual di hadapan seseorang kanak-kanak;
Seksyen 15(e) : menyebabkan seseorang kanak-kanak memerhati atau mendengar apa-apa gambaran sama ada dalam bentuk visual/audio mengenai orang itu atau orang lain yang melakukan aktiviti bersifat seksual, atau
Seksyen 15(f) : membuatkan seseorang kanak-kanak melakukan aktiviti bersifat seksual,
Boleh, apabila disabitkan, dipenjara selama tempoh tidak lebih 10 tahun atau denda tidak lebih RM20,000 atau kedua-duanya” kongsinya di laman Facebook

Terdahulu, satu rakaman video tular di media sosial yang melihatkan Safiey dan Pipi bersiaran langsung menerusi platform Instagram Live yang turut disertai oleh dua kanak-kanak lelaki dipercayai berusia 14 dan 15 tahun.Orang ramai mengecam video tersebut berikutan tindakan dua individu tersebut disifatkan sebagai melampau dan biadap apabila berkelakuan tidak sopan termasuk membincangkan isu seksual bersama kanak-kanak.


Suara Yang Seksi! Selain BTS V, 9 K-Pop Idol Ini Juga Memiliki Deep Voice

Lelaki yang memiliki suara dalam atau deep voice secara automatik akan menjadi seksi, betul tak? Bagi K-Pop idol memiliki suara dalam, ia adalah salah satu kelebihan mereka untuk menarik perhatian peminat.

Nak tahu K-Pop idol yang mana miliki suara dalam yang seksi itu,  jangan lupa scroll sampai habis okay?

Ramai peminat ARMY mula menjadi ‘histeria’ apabila mendengar suara BTS V. Memang cair dengar suara dalamnya!

Maknae atau ahli termuda dalam kumpulan NCT, Jisung dikatakan berjaya membuat peminat mula jatuh cinta dengan suaranya.

Tak mahu kalah ATEEZ Mingi juga dikatakan membuat peminat menjadi semakin ‘ketagih’ dengan suaranya, anda pula bagaimana?

Ramai peminat mula melting setelah mendengar suara Junhoe. Sangat seksi!

Merupakan rapper utama, vokalis dan maknae, MONSTAX I.M terkenal dengan suara dalam yang manly!

Selain memiliki suara dalam yang menarik perhatian, EXO Chanyeol juga dikenali sebagai seorang idol yang serba boleh.

Dikenali sebagai rapper yang memiliki kemahiran yang luar biasa, sekali dengar pasti anda menjadi ‘ketagih’.

Ketika membuat persembahan, tak dinafikan ramai peminat tertunggu-tunggu untuk mendengar suara dalam STRAY KIDS Felix.

Walaupun baru berusia 17 tahun tetapi TREASURE Haruto berjaya menarik perhatian peminat dengan suara dalamnya.

Selain mempunyai kebolehan rap, GOT7 Jackson Wang juga boleh bernyanyi dengan suara dalamnya yang lunak itu.

Dalam senarai 10 K-Pop idol di atas, siapakah yang memiliki suara dalam yang lebih seksi dan menarik perhatian kamu?

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


RM Dedah Tahun Yang Paling Sukar Buat BTS & ARMY

Melalui video ARMY Corner Store di Youtube, kumpulan BTS mengimbas kembali kesemua kenangan mereka lapan tahun yang lepas.

Untuk kata kunci “Two! Three!”, setiap ahli kumpulan mengenang kembali bagaimana frasa dan lagu ini menjadi begitu istimewa buat mereka dan peminat.

Suga membuat pendedahan bahawa kesusahan yang mereka alami, turut laluinya bersama ARMY.

“Kami melalui masa yang sukar tetapi ARMY juga terluka. Kami sepatutnya melindungi semua penindasan tetapi ARMY bertahan dengan kami. Melalui lagu ini, saya rasa ia menjadi kod rahsia untuk ARMY dan kami.”- Suga

RM (Rap Monster) turut membuat pendedahan beberapa tahun yang paling sukar untuk kumpulan itu dan bagaimana momen-momen itu menjadikan mereka seperti hari ini.

“Saya rasa kita boleh membincangkan perkara ini sekarang dan ini yang saya fikirkan. Selama tiga tahun, 2015, 2016, 2017, ianya sukar buat kami dan peminat dan ramai orang membenci kami. ARMY berusaha sangat keras untuk melindungi kami dan kami berusaha lebih keras untuk menghasilkan konten dan melakukan perkara lain. Apabila saya mengimbas kembali tiga tahun itu, mereka sangat bermakna bagi saya.”-RM


OMG! Biar Betul Selena Gomez & Selebriti Ini Keluar Rumah Tak Pakai Seluar Dalam?

Tak kisah apa yang difikirkan oleh orang lain, kebanyakan selebriti Hollywood sering tampil berani dengan penampilan mereka. Sehinggakan ada yang berani keluar rumah tanpa memakai seluar dalam langsung.

Kalau kamu nak tahu siapakah selebriti Hollywood tersebut, mari Murai.my senaraikan.

Sering tampil berani dengan apa yang dipakainya, Rihanna dilihat tidak memakai sebarang seluar dalam ketika menggenakan gaun mesh yang bewarna putih. Malah dia hanya memakai seluar pendek mesh berwarna putih sahaja.

Cuba meniru pakaian “Aurora The Sleeping Beauty“, Paris Hilton telah mengubah gaun tersebut untuk kelihatan lain daripada yang lain.  Mahu nampak seksi dan berani, Paris dilihat tidak memakai sebarang seluar dalam ketika mengenakan gaun tersebut.

Ketika menjalani aktiviti hariannya, Miley Cyrus dikatakan tidak memakai seluar dalam ketika cuba melangkah keluar daripada kereta. Kejadian ini dirakam secara langsung oleh seorang jurugambar.

Selena Gomez telah memakai skirt dengan belahan yang tinggi ketika berada di pentas. Tanpa disedarinya, kain skirt telah terbuka dan menunjukkan bahagian kemaluan ketika cuba menginjakkan kakinya.

Ketika menghadiri MuchMusic Video Awards pada tahun 2014, Kendall Jenner mengenakan gaun yang mempunyai dua belahan dari bahagian pinggang sehingga ke kaki. Ketika itu, Kendall dilihat tidak memakai sebarang seluar dalam.

Tidak menyedari dirinya diperhatikan oleh paparazi, Lindsay Lohan merupakan salah seorang selebriti yang ‘ditangkap’ tidak memakai seluar dalam ketika menikmati percutiannya.

Menghadiri satu majlis, Jennifer Lopez secara tidak langsung posing dengan mempamerkan bahagian tepi badan yang menunjukkan dirinya tidak memakai seluar dalam. Manakala bahagian tengah badannya pula ditutupi dengan sulaman dan labuci berwarna merah.

Sentiasa mempamerkan bentuk badannya, Kim Kardashian dilihat tidak memakai seluar dalam kerana skirt yang dipakainya hanya menutup bahagian kemaluan dan pinggulnya sahaja.

Berani sangat selebriti Hollywood sampaikan ada macam-macam perangai yang ramai tak tahu, betul tak?

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Buat Hal Lagi! Adik Ipar VVIP Kahwin Sejenis Dakwa Umat Islam Solat Sebab Terpaksa?

Seorang wanita yang dipercayai adik ipar kepada seorang ahli politik sekali lagi mencetuskan kontroversi apabila mendakwa umat Islam terutamanya di Malaysia melakukan tuntutan wajib agama seperti menunaikan solat dan berpuasa adalah disebabkan faktor terpaksa.

Menerusi laman YouTube, wanita Melayu itu yang didakwa telah berkahwin dengan golongan sejenis diluar negara tampil membuat video berkenaan selepas kecewa dengan pendedahan sebuah akaun Instagram di Malaysia sehingga membuatkan dirinya dikecam. Dalam video tersebut, wanita itu akui selama ini tidak pernah solat mahupun berpuasa kerana berasa terkongkong dengan faktor agama yang tidak membenarkan kahwin sesama jenis.

“Jujur saya cakap, saya okay dan terima kasih. Saya memilih jalan ini kerana ia membuatkan saya gembira, inilah diri saya. Menetap di Malaysia, apabila lahir dalam sesebuah agama ia seperti tiada jalan keluar, anda seperti dipaksa untuk menganut agama itu kerana tiada pilihan”

“Bagi saya, hak asas sebagai manusia anda sepatutnya dibenarkan memilih untuk menganut agama pilihan. Sebagai contoh, agama ini(Islam) tidak sesuai dengan saya kerana homoseksual adalah berdosa akan masuk neraka. Kenapa saya perlu mengamalkan agama ini?”

Apa pun,selain LGBT, saya tidak mengamalkan ajaran agama Islam. Saya tidak solat 5 waktu, saya tidak berpuasa dan saya tidak buat semua ini. Saya akan beritahu anda satu perkara, mungkin 80 peratus Melayu di Malaysia yang mendakwa diri mereka muslim sebenarnya tidak mengamalkan pun ajaran agama. Kebanyakannya buat sebab tiada pilihan, semua Melayu ini terperangkap. Sistem pendidikan pula teruk dan dibentuk sejak lahir. Kita buat sebab tiada pilihan. Saya tahu ramai yang ingin kehidupan mereka berbeza tetapi tidak boleh berbuat apa kerana terikat dengan undang-undang, masyarakat dan negara” jelasnya

Meninjau ke ruangan komen, pelbagai komen telah diberikan oleh pengguna warganet. Namun, bagi komen segelintir pengguna yang mendoakan wanita ini kembali ke pangkal jalan telah disangkal kembali olehnya. Dedahnya, dia tidak percaya pada syurga dan neraka serta mengharapkan orang ramai terutamanya rakyat Malaysia menghormati pendiriannya.

“I didn’t judge sbb I mmg kenal ramai sgt yg Malay tak practice islam . That’s just the truth la. Ramai je malay yg depan “assalamualaikum” belakang hisap rokok time ramadhan. So don’t act surprised la.

Kenapa religion tu government yg kena set and approve ?

Bukan ke religion tu hubungan seseorang dengan tuhan dia ?

It’s a private matter. Between me and god. So you tu, tak payah, nak jaga, tepi kain org lain.

You takde hak nak kata I Islam. Sbb I mmg tak percaya dalam islam. So, let me be. Thanks” komennya lagi

Terdahulu, Murai.my melaporkan wanita yang dikatakan ibu saudara tiri kepada seorang pelakon terkenal ini mengejutkan ramai apabila berkongsi videonya bercumbu dengan seorang wanita lain di laman Instagram.Rata-rata pengguna mengecam tindakan wanita itu kerana menyifatkannya ia seperti perkara memalukan termasuklah agama Islam.


Tak Sangka! Penyanyi “Crush”, David Archuleta Kini Jadi Ahli Komuniti LGBTQIA+

Masihkah anda ingat dengan penyanyi yang pernah terkenal pada tahun 2009 dengan lagu-lagu seperti Crush, A Little Too Not Over You, dan Something ‘Bout Love? Penyanyi kacak, David Archuleta membuat pendedahan bahawa dia kini menjadi ahli komuniti LGBTQIA+.

Melalui posting instagram beliau, bekas bintang pop remaja yang pernah berada dalam rancangan American Idol, iCarly, dan Hannah Montana telah memuatnaik foto selfie dengan kapsyen yang mencerikan mengenai keseimbangan seksualiti dengan kepercayaannya dan bersikap belas kasihan terhadap orang lain yang berdepan cabaran yang sama.

David Archuleta turut menulis bahawa dia berasa tidak pasti dengan seksualitinya, menjelaskan bahawa dia mengaku dirinya sebagai gay pada tahun 2014 sebelum merasa seperti dia adalah “spektrum biseksual” dan mungkin aseksual.

Seiring dengan menjadi ahli komuniti LGBTQIA+, Archuleta menyatakan bahawa kepercayaannya adalah bahagian penting dalam identitinya. Dia turut meminta kepada mereka yang membacanya untuk “mempertimbangkan untuk memberikan ruang untuk lebih memahami dan mempunyai belas kasihan terhadap mereka yang LGBTQIA+ dan meyeimbangkan dengan kepercayaan mereka.

David Archuleta turut menambah bahawa menerima kedua-dua kepercayaan dan seksualiti telah menjadikan siapa dirinya dan telah membantunya mencari ketenangan

A post shared by David Archuleta (@davidarchie)

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Nak ‘Sado’ Macam Hairul Azreen? Ini Tips Yang Diberikannya

Menerusi artikel Murai.my terdahulu, pelakon Hairul Azreen pernah berkongsi tips buat mereka yang mempunyai bentuk badan yang kurus untuk menjadi lebih kekar.

Terbaharu, menerusi Insta-story nya suami kepada pelakon dan pengacara Hanis Zalikha ini membuat pendedahan mengenai persiapan filem terbaharunya “The Assistant” yang turut memerlukan badannya kelihatan kekar. Menurut Hairul, rutin hariannya bermula seawal jam 6 pagi pada setiap hari dan bagi latihan kecergasan dibahagikan kepada beberapa bahagian termasuklah di sebelah malam.

Akui penat, namun bagi Hairul hasil daripada latihan itu adalah kepuasan buatnya apabila berjaya mendapat tubuh badan yang diidamkannya. Malah menurut Hairul, dia mempunyai pengalaman mempunyai bentuk badan yang berbeza bagi memenuhi kriteria filem lakonannnya.

Meskipun sibuk dengan latihan dan penggambaran filem, Hairul tetap tidak melepaskan masa untuk bersama keluarganya. Difahamkan, sebelum pelaksaan PKP selain menghantar anak sulungnya, Yusof Iskandar ke sekolah, Hairul akan membantu Hanis membersihkan rumah setiap hari.

Akui tidak mengambil pembantu rumah, jelas Hairul soal pengurusan rumah dan anak-anak akan dibahagikan bersama isterinya itu. Tambahnya lagi, pada setiap hari Ahad pula akan ditetapkan sebagai hari untuk dia dan keluarga meluangkan masa bersama.

Dalam pada itu, pelakon PASKAL ini turut memberi pesanan buat pengikutnya untuk tidak mudah berputus asa dan berusaha sehabis baik mencapai cita-cita.


Berkongsi Isu Bayaran Drama, Shahrulezad Anggap Segelintir Stesen TV Sebagai ‘Pembuli’

Isu pembayaran dalam dunia hiburan tak pernah habis. Ada pihak yang masih menerima bayaran masih rendah dan lambat disebabkan oleh sistem yang diguna pakai oleh stesen televisyen (TV).

Manakala pengarah dan penerbit Radius One Production, Shahrulezad Mohameddin berkata tak semua stesen televisyen mempunyai masalah dalam isu pembayaran.

Kongsi Shahrulezad melalui BH Online, golongan penerbit perlu bijak dalam menangani situasi ini kerana ada stesen TV mempunyai sifat ‘pembuli’. Tambahnya kebanyakan stesen TV mengenakan bayaran tinggi dan ada yang sudah menaik taraf bayaran mengikut peredaran masa.

“Saya bercakap berdasarkan pengalaman sendiri selepas 20 tahun berkecimpung dalam dunia penerbitan drama.

Pesan saya terutamanya kepada penerbit baharu supaya mengkaji terlebih dahulu setiap permintaan stesen TV yang mahu memilih pelakon”, kongsinya.

Dia juga berpesan golongan penerbit perlu memastikan bayaran yang ditawarkan berbaloi dengan kos yang dikeluarkan. Malah bagi segelintir penerbit yang mempunyai rasa tidak puas hati, mereka perlu suarakan dan bertindak dengan bijak.

Pengarah kepada drama rantaian Nur ini berkata jika tidak menerima bayaran yang setimpal, dia akan cuba untuk mengurangkan kos penerbitan.

“Saya tidak akan mengambil pelakon yang diketahui harga mahal jika bayaran diberikan rendah. Jika stesen TV mahu pelakon yang dipilih, saya akan usaha cara lain iaitu mengurangkan bajet dari aspek lain supaya tidak mengalami rugi”, ujar Shahrulezad.

Shahrulezad juga berkata dia tidak memikirkan soal bayaran kerana dia lebih mementingkan isu hak cipta sebagai utamanya kerana ia boleh menyelamatkan mereka untuk jangka masa yang panjang.

Walaupun tiada harga siling untuk sebuah drama, dia berkongsi banyak faktor yang menentukan jumlah sebenar yang perlu dibayar seperti pelakon, potensi rating dan slot disiarkan.

Bagi drama di bawah kategori premium, jumlah bayarannya sedikit tinggi berbanding kategori normal. Secara pukul rata, bagi setiap episod drama yang ditayangkan akan dibayar di antara RM 45,000 sehingga RM 60,000.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Susah Dapat Surat MITI, Kenapa Fazley Yaakob Pula Kena Marah?

Berkali-kali menghubungi pihak berwajib tapi tidak mendapat jawapan, akhirnya usahawan dan penyanyi, Datuk Fazley Yaakob terpaksa membawa masalah ini ke media sosial.

Seperti yang dikongsikan oleh Fazley di laman Instagram peribadinya @fazleyyaakob, pemilik restoran
SukaSucre Bistro ini mengadu masih tidak dapat surat kebenaran bekerja dari MITI walaupun telah lama memohon.

Menurut Fazley, di atas kelewatan untuk mendapat kelulusan dari MITI, dia dan pekerja di Restoran terpaksa berdepan beberapa masalah termasuk  pekerjanya.

Dalam hantaran yang berbeza, Fazley berkongsi tangkap layar perbualan bersama dengan wakil dari pihak MITI.

Menerusi perbualan tersebut, kelihatan wakil dari MITI menjelaskan sedikit kekeliruan mengenai permohonan dari MITI.

Dalam pada itu, Fazley berkata, pada permulaannya dia telah dimarahi oleh wakil dari MITI itu.

“Ramai yang cadangkan untuk saya call/email atau whatsap pihak yang berkenaan. Saya rasa ini bukan masalah saya seorang, tapi ramai lagi mereka di luar sana. Disini saya kongsikan perbualan saya dengan wakil tersebut. Mula-mula saya di marahi juga, dan mungkin beliau masih marah pada saya. Tak apa, saya tak reveal siapa saya tadi, saya sekadar wakil syarikat.”- tulisnya di Instagram.

Fazley berkata, dari atas permasalahan ini, kebanyakkan pekerjanya menjadi mangsa kerana tidak dapat pergi ke tempat bekerja.

“Banyak kekeliruan tentang apa yang sepatutnya dilaksanakan. Yang menjadi mangsa adalah pekerja-pekerja syarikat yang tidak boleh pergi ke tempat kerja kerana tiada surat tertentu. Bila diminta memberi panduan, lain pihak lain nasihatnya. Hari ini saya sendiri yang cuba contact mereka.”- tambahnya lagi.

Sehingga saat ini, Fazley masih tidak dapat mendapat jawapan penyelesaian dan nampaknya masih jalan buntu kerana  wakit tersebut itu juga tidak dapat buat apa-apa.

Menutup bicaranya, Fazley memohon maaf kepada MITI kerana memberi tekanan kepada mereka.

Kalau mereka di MITI stress, kami juga turut stress kerana harus patuh pada arahan polis perlu #surat untuk bergerak. Takpe, saya akan cuba lagi cara lain. Maaf kepada tuan tadi yang jadi stress dengan saya kerana saya mohon panduan. Saya yakin ramai lagi ada masalah yang sama kan?

Dalam sidang media MKN pada 30 Mei 2021, Menteri Kanan (Keselamatan), Datuk Seri Ismail Sabri Yaakob telah memaklumkan bermula 1 Jun 2021, surat kebenaran bekerja perlu diperbaharui. Ia melalui kementerian berkaitan yang diselaraskan oleh MITI setelah mendapat pengesahan daripada kementerian yang mengawal selia sektor berkenaan. Ia boleh digunakan sehingga tamat tempoh PKP 3.0 iaitu 28 Jun 2021.

Dengan adanya surat ini ia akan  memudahkan urusan ketika melalui sekatan jalan raya (SJR) yang dikuatkuasakan di seluruh negara. Tanpa surat ini pekerja mungkin diarahkan berpatah balik.


‘Dalam Drama Lagi Teruk Dari Adegan Tu’- Zara Zya Buka Mulut Soal Video Tak Senonoh

Ekoran daripada video ulasan produk yang dimuat naik oleh seorang pelakon, nama Zara Zya menjadi sebutan netizen baru-baru ini.

Bukan apa, video iklan yang dikongsi itu memaparkan hubungan intim sebuah pasangan yang dikatakan tidak sesuai untuk dikongsi dalam masyarakat.

Melihatkan namanya menjadi topik perbualan, Zara berkata kepada HARIAN Metro bahawa rakyat Malaysia perlu berfikiran lebih terbuka dan memahami bahawa dia hanya menjalankan tugasnya sahaja.

Kongsi Zara, sesetengah masyarakat mungkin merasakan video tersebut melampau. Tetapi dia juga berkata adegan tersebut boleh menjadi lebih teruk jika ditayangkan dalam platform digital.

“Saya hanya mempromosikan produk supplemen saja, cuma mungkin ramai yang tak suka dengan video itu. Namun, jika nak diikutkan kalau tonton drama di platform digital rasanya lebih teruk dari adegan itu”. kongsi Zara.

Tambahnya masyarakat tidak perlu membesarkan isu-isu kecil sebegini. Baginya ia adalah sebuah video iklan yang hanya mempromosikan makanan tambahan sahaja.

Pada masa yang sama, Zara juga berkongsi dia menerima komen atau kecaman dari masyarakat mengenai tindakannya dengan hati yang terbuka.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Penyanyi Popular, Anji Ditahan Polis! Peminat Hairan Lihat Sikap Isteri?

Penyanyi Erdian Aji Prihartanto atau lebih dikenali dengan nama Anji ditangkap oleh Unit Narkotik Polis Metro Jakarta Barat pada 11 Jun 2021 di daerah Cibubur, Jakarta Timur.

Semasa penangkapannya, polis berjaya mendapatkan ganja kelas satu daripada penyanyi yang popular dengan lagu ‘Dia’ itu.

Tapi apa yang menghairankan, sejak penangkapan sehingga sekarang, ternyata Anji belum dikunjungi oleh isterinya, Wina Natalia. Malah, peminat pelik melihat Wina dilihat begitu sibuk dengan pembukaan klinik kecantikan yang dimuatnaik di Instagram Storynya.

Seperti yang dilaporkan oleh Kompas,  abang kepada Anji iaitu Erie memberitahu isterinya  belum menjenguk suami.

Erie menjelaskan, dia telah bertemu langsung dengan Anji. Tetapi pertemuan itu tidak berlangsung lama kerana dia hanya ingin melihat keadaan adiknya. Bagaimanapun, Anji masih dalam proses siasatan oleh polis.

“Tidak, kami baru saja bertemu. Kami hanya bertemu sebentar. Kami tidak terlalu banyak bercakap. Kami masih menunggu berita lebih lanjut dari pihak yang berkenaan (polis),” katanya.

Anji kini sedang menjalani siasatan intensif oleh polis mengenai tuduhan kes dadah yang menjeratnya. Hasil ujian air kencing Anji positif untuk penggunaan ganja.

“Hasil air kencing yang bersangkutan positif untuk THC (tetrahydrocannabinol atau ganja),” kata Ketua Narkotik Polis Metro Jakarta Barat, AKBP Ronaldo Maradona Siregar.


Park Eun Seok Tiada Niat Hina Budaya Afrika-Amerika Dalam The Penthouse 3

Aktor Park Eun Seok meminta maaf untuk karakter yang diperankannya di drama Korea, The Penthouse 3. Isu rasis muncul dan mencetuskan kontroversi sehingga mendapat kecaman dari penonton.

Seperti yang dilaporkan oleh Allkpop, pasukan produksi Penthouse 3 dikritik karena Park Eun Suk muncul sebagai Alex, abang dari Logan Lee. Namun kemunculannya yang bercakap bahasa Inggeris dengan loghat vernakular Afrika-Amerika.

Penampilan dan gaya pertuturan Alex Lee dianggap menyinggung perasaan dan merendah-rendahkan budaya. Melalui muat naik di TikTok, Park Eun Seok juga meminta maaf dalam bahasa Inggeris.

Dia mengatakan bahawa watak Alex tidak sengaja diciptakan untuk menyakiti, mengejek atau mengecilkan hati orang Afrika-Amerika.

“Mengenai Alex, watak drama Korea The Penthouse, saya ingin memberitahu semua orang bahawa penampilannya tidak bertujuan untuk menyakiti, mengejek, tidak menghormati, atau merendahkan masyarakat Afrika-Amerika. Saya ingin meminta maaf kepada mereka yang tersinggung oleh penampilan watak, “katanya. Park Eun Seok.

Berikutan permintaan maaf Park Eun Seok, netizen memberi reaksi  dan salah seorang dari mereka berpendapat bahawa penampilan Alex Lee dianggap bermasalah, dan Park Eun Seok harus lebih peka terhadap isu cultural appropriation.

Walaubagaimanapun, sehingga saat ini SBS sebagai stesen televisyen yang menyiarkan drama itu belum mengeluarkan kenyataan rasmi mengenai isu ini. Pent House sendiri adalah drama hit di Korea Selatan, di mana musim satu dan dua mendapat penilaian tinggi di televisyen di Korea Selatan.


‘Insyallah, Saya Akan Pulih’- Bunga Citra Lestari Dikuarantin Kerana Positif COVID-19

Sekali lagi, ujian buat penyanyi, Bunga Citra Lestari (BCL). Kali ini, BCL mengungkapkan telah positif Covid-19. Berita tersebut disampaikan menerusi akun Instagram miliknya. Dia memuatnaik foto sedang berada di rumah sakit dan sedang diperiksa dengan kapsyen yang menjelaskan dirinya positif Covid-19.

“Saya baru mendapat hasilnya, dan diuji positif untuk virus korona,” jelas BCL dalam kapsyen bahasa Inggeris.

Namun, nampaknya Bunga Citra Lestari tidak dalam keadaan yang kritikal. Pada masa ini, dia hanya akan menjalani kuarantin diri.

“Saya kini tengan menjalani kuarantin diri sekarang dan Insya Allah, saya akan pulih sepenuhnya tidak lama lagi. Saya berharap semua orang untuk jaga diri agar tetap selamat dan sihat,” sambung BCL.

Dia juga menasihati, bahawa pandemi Covid-19 masih aktif di luar sana. Mengekalkan protokol kesihatan dan gaya hidup sihat adalah salah satu perisai untuk mengelakkan Covid-19.

“Saya harap kalian menjaga diri dan orang yang anda sayangi. Kuatkan sistem imun anda dengan serius. Sampai jumpa lagi,” kata BCL.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Tukar Maklumat ‘IC’, Polis Sudah Kenal Pasti Lokasi Persembunyian Nur Sajat

Usaha pencarian usahawan kosmetik sensasi, Nur Sajat berkemungkinan akan berakhir tidak lama lagi berikutan pihak polis telah mengenali pasti lokasi persembunyiannya.

Memetik laporan Astro Awani, Ketua Polis Selangor, Datuk Arjunaidi Mohamed berkata pihaknya enggan mendedahkan lokasi sebenar Sajat atau nama sebenarnya Muhammad Sajjad Kamaruzzaman kerana dikhuatiri menganggu siasatan.

“Kita tahu, cuma saya tak boleh dedahkan kerana ia adalah sebahagian daripada siasatan,” katanya pada sidang akhbar yang diadakan secara maya di sini, pada Isnin.

Dalam perkembangan berkaitan, Polis Ampang Jaya sebelum ini dalam sebuah kenyataan memaklumkan pihaknya sedang mengesan pelantun Makhkluk Penggoda itu bagi membantu siasatan berhubung kes penipuan menukar maklumat kad pengenalan.

Sajat merupakan seorang saksi yang perlu hadir bagi prosiding perbicaraan kes tersebut di Mahkamah Ampang Jaya pada 14 Julai ini. Difahamkan, kali terakhir dia dikesan adalah di alamat No 2, Jalan Polo Country Club Selangor, 10/3 Kota Damansara, Seksyen 10, Petaling Jaya. Kes disiasat mengikut Seksyen 420 Kanun keseksaan kerana menipu.

Terdahulu, Murai.my melaporkan pelbagai spekulasi mengenai lokasi persembunyian Sajat termasuklah berada di luar negara selepas waran tangkap dikeluarkan oleh Mahkamah Syariah pada 23 Februari lalu.Waran tersebut dikeluarkan oleh Mahkamah Tinggi Syariah Shah Alam kerana dia gagal hadir pada prosiding kes berpakaian wanita tiga tahun lalu. Malah baru-baru ini, Sajat turut memadam sekali lagi akaun Instagram kononnya lokasi persembunyiannya telah diketahui netizen.


Pecah Perut Gelak! 6 Momen Ini Paling Lawak Sebelum Lee Kwang Soo Tinggalkan Running Man

Ramai peminat berasa sedih apabila Running Man menyiarkan episod terakhir Lee Kwang Soo baru-baru ini. Disebabkan oleh masalah kesihatan, dia terpaksa meninggalkan rancangan tersebut.

Terkenal dengan keletah lucunya sepanjang 11 tahun, ini antara 6 momen yang paling lawak Lee Kwang Soo dalam Running Man. Memang boleh pecah perut gelak.

Bertemakan Filem “Star Wars“, Lee Kwang Soo tampil dengan solekan alien dan mengenakan cone head yang membuatkan ramai tidak dapat menahan gelak mereka.

Melakonkan semula filem “Zombie War“, Lee Kwang Soo dilihat memainkan watak zombie. Bukan sahaja melucukan, malah penampilan Kwang Soo nampak stail.

Dikenakan penalti, Kwang Soo terpaksa memakai kostum yang penuh dengan monyet dari rumahnya sehingga ke stesen kereta api bawah tanah.

Tampil seperti gangster bersama Haha dan Ji Suk Jin, penampilan Kwang Soo membuatkan ramai yang tertawa melihat kepalanya yang botak. Penampilannya dikatakan ilham oleh filem “City Outlaws“.

Sering digelar sebagai zirafah oleh ahli kumpulan yang lain, dalam episod ini Lee Kwang Soo tampil lucu dengan kostum zirafah. Tambah pula mengambil gambar bersama 2 orang lagi rakannya, memang nampak seperti gambar keluarga.

Dalam episod ini, Lee Kwang Soo telah memakai serba putih dari atas sehingga bawah termasuklah wajahnya. Tetapi dia tidak bersendirian kerana Han Ki Bum, pemain bola keranjang memakai pakaian yang sama. Kedua-duanya dikatakan sebagai dua bangunan yang tinggi.

Selain momen di atas, cuba kongsikan dengan Murai.my episod yang mana satu Kwang Soo nampak melucukan bagi kamu?


Biar Betul! Park Seo Joon Bakal Sertai Filem Terbitan Marvel

Aktor kacak Korea, Park Seo Joon dilaporkan akan menyertai filem terbitan Marvel, The Marvel, sekuel kepada Captain Marvel.

Menurut Star News, Park Seo Joon baru-baru ini dilaporkan telah menyelesaikan internal review dan perbincangan setelah menerima tawaran untuk menyertai barisan pelakon The Marvel. Park Seo Joon juga akan berangkat ke Amerika Syarikat pada separuh kedua tahun 2021 apabila penggambaran filemnya Concrete Utopia tamat untuk memulakan penggambaran The Marvel.

Dipetik dari laporan Ten Asia, ketika disoal mengenai laporan Park Seo Joon bakal menyertai filem Marvel, agensi kepada Park Seo Joon, Awesome ENT tidak memberikan sebarang komen.

Filem The Marvel ini dibintangi aktres Brie Larson sebagai Captain Marvel, dan Teyonah Paris sebagai Monica Rambeau. Oleh kerana The Marvel adalah sekuel Captain Marvel, yang merupakan filem superhero wanita pertama Marvel dan menjana keuntungan lebih dari $ 1.1 bilion USD. The Marvels juga dijadualkan akan dirilis di bioskop pada 11 November 2022.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


5 Tanda Yang Mencurigakan Di Sebalik Kematian Raja Pop Michael Jackson

Pemergian raja pop Michael Jackson sebenarnya masih lagi menjadi bualan ramai di kalangan peminat tegar pelatun lagu ‘Smooth Criminal’ ini.

Ini kerana ramai di kalangan peminat raja pop ini mendapati beberapa tanda dan keanehan di sebalik kematian idola mereka. Di petik dari Fimela, terdapat beberapa perkara atau tanda yang pelik di sebalik pemergian raja pop dunia ini berikut adalah tanda-tandanya.

Berdasarkan apa yang dilaporkan oleh Fimela, sepatutnya proses pemakaman bintang pop ini dilakukan pada 7 Julai 2009 iaitu 12 hari selepas kematiannya di Staples Center di Los Angeles. Tetapi pemakaman raja pop ini dilakukan selepas tiga bulan kematiannya iaitu pada 4 September 2009.

Sepatutnya apabila pemergian bapa dan suami tercinta akan membuatkan anak-anak dan isteri menjadi sebak, dan kelu tidak terkata semasa majlis ucapan kematian dilakukan.

Tetapi lain pula jadinya bila mana ada peminat yang lihat anak-anak dan ahli keluarga Michael Jackson kelihatan janggal memberi ucapan kematian dihadapan khalayak ramai, dan sebaliknya mereka berbisik sambil ketawa dan ini membuatkan peminat berasa curiga dengan kematian bintang pop ini.

Di barat sebelum pemakaman si mati, para hadirin dapat melihat jenazah buat kali terakhir dengan peti keranda yang dibuka separuh.

Tetapi semasa proses pemakaman Michael Jackson, peti kerandanya ditutup rapat dan orang ramai tidak pasti sama ada betul atau tidak penyanyi legenda itu benar-benar meninggal dunia atau sebaliknya.

Peti keranda disaluti emas itu terkubur di Neverland dengan misteri yang tidak dapat dirungkaikan sehinggalah ke hari ini.

Nama pengurus kepada raja pop iaitu Randy Phillips sudah tidak asing lagi dalam industri hiburan dunia, pengurus bintang pop ini kelihatan seperti terlepas cakap dalam satu temubual di mana Randy menyatakan bahawa artis legenda itu baik-baik saja.

Mungkinkah Michael Jackson masih hidup sebenarnya?

Bukan itu saja, hal yang paling mengejutkan adalah peminat raja pop ini menyangka kematian idola legenda ini hanyalah satu konspirasi dan bintang pop tersebut masih hidup.

Antara khabar angin yang paling banyak diperkatakan di kalangan peminat adalah, Michael Jackson sengaja memalsukan kematiannya untuk jalani kehidupan orang biasa dan kini menetap di Bahrain dengan kediaman mewahnya.

Banyak juga tanda aneh dan teori luar biasa berlegar mengenai rahsia di sebalik kematian bintang legenda ini, dan semua ini kekal misteri dan hanya ahli keluarga dan orang rapat Michael Jackson sahaja yang tahu kebenarannya.


“Sembahlah Aku” – Iqram Dinzly Tulis Kalimah Allah Pada Dahi, Netizen Titip Pesanan

Sejak beberapa hari lalu, nama pelakon Iqram Dinzly kembali menjadi bualan hangat di media sosial selepas tampil memuatnaik beberapa hantaran video yang aneh termasuklah mengenakan solekan yang menakutkan pada wajahnya.

Terbaru, Iqram atau nama sebenarnya Muhammad Iqram Dinzly bin Muhammad Saipuddin,40 telah mengenakan beberapa calitan pada wajahnya termasuklah menulis kalimah Allah pada dahinya. Jelas Iqram, dia berbuat demikian kerana sedia maklum terdapat kalimah Allah di bahagian dahi dan sering kali melihat kalimah suci itu ditulis menggunakan calitan minyak atta di dahi jenazah.

“Lebih baik aku conteng dahi aku dengan kalimah #Allah dah sememangnya aku diberi pengetahuan di bahagian dahilah ada kalimah Allah yang tersembunyi dari mata kasar lagi buta ni. Aku selalu ternampak masa jenazah nak dikapan sebelum di tutup mereka calit minyak atta dengan lukisan kalimah Allah dahi. Sebab korang jarang nak tengok mati banyak leka lena dengan ML & PUBG.Mereputlah sampai mati” tulisnya

A post shared by Penghuru hara Umati 👁 (@iqramdinzly.cious)

Dalam pada itu, pesanan yang dititipkan Iqram dalam video tersebut juga membuatkan netizen berasa takut kerana menyifatkan pelakon itu seperti sudah tidak waras. Menerusi komen yang ditinggalkan, rata-rata netizen meminta Iqram mengkaji semula hantarannya sebelu berkongsi di media sosial kerana khuatir akidahnya akan terpesong.

“Aku nak ingatkan pada yang bodoh-bodoh ini semua,layan dengan Bismillahirrahmanirrahim.Sembahlah aku!” ujar Iqram

Terdahulu, Murai.my melaporkan pendakwah bebas terkenal, PU Syed turut menegur pelakon ini secara terbuka di laman Instagram nya. Tegas PU Syed, perbuatan Iqram seolah-olah telah merosakkan akidah dirinya dan umat Islam yang lain.

Malah, pendakwah ini mengharapkan agar Iqram segera mendapatkan rawatan jika benar dia dikatakan sakit seperti yang didakwa oleh ramai netizen. Namun, jika sebaliknya tindakan undang-undang terhadap Iqram haruslah diambil.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Dah Macam Burung Puyuh!”- Diva AA Bengang Saiz Ayam KFC Semakin Kecil

Selebriti yang juga pengacara sensasi Azwan Hj Ali atau lebih dikenali sebagai Diva AA meluahkan rasa kecewa selepas saiz ayam goreng yang dibelinya di restoran makanan segera terkenal, Kentucy Fried Chicken (KFC) kelihatan semakin kecil.

Menerusi sebuah video berdurasi 44 saat yang dimuatnaik nya di laman Twitter pada Isnin, Diva AA berkata dia tidak menyangka saiz bahagian peha ayam itu kelihatan semakin kecil dan turut menyamakannya dengan saiz seekor burung puyuh.

“Kau tengoklah KFC. Seketul aku dah bedal sebab aku lapar sambil drive seketul lagi kau tengok? Aku order ayam tapi aku tengok semakin hari semakin kecil drumstick ini. Dah macam burung puyuh dah.So to KFC, kot iye pun kau nak untung, kot iye pun kau tak ada stock ketul ayam-ayam yang besar kau jangan jual KFC lah” tegas Diva AA

TAG #KFCbodohhhhhh DAPAT RM200! TC APPLIES! GTHHHH PUIII 🖕🖕🖕🖕🖕🖕🖕🖕🖕🖕 pic.twitter.com/ucLpStCvur

— Diva AA (@DivaAATersohor) June 14, 2021

Dalam tinjauan Murai.my di ruangan komen, rata-rata netizen turut bersetuju dengan pandangan pengacara itu selain turut membandingkan saiz ayam itu dengan beberapa jenama restoran makanan segera lain yang kelihatan lebih besar.

Sehingga artikel ini ditulis, video tersebut mendapat lebih dari 100 ribu tontonan serta 4 ribu tanda suka daripada pengguna laman Twitter.


Seriouslah! Selain Anwar Hadid, 5 Selebriti Hollywood Ini Ambil Keputusan Tukar Agama?

Semua orang tahu keturunan Hadid merupakan penganut agama Islam. Dalam diam siapa sangka adik kepada dua model terkenal, Gigi dan Bella Hadid telah mengambil keputusan untuk menukar agama.

Paling mengejutkan lima selebriti Hollywood ini juga mengambil keputusan yang sama. Nak tahu siapakah selebriti tersebut, baca perkongsian di bawah.

Sebelum ini, petinju lagenda dunia, Mike Tyson telah mempelajari pelbagai jenis agama. Tetapi sebelum dia memasuki penjara atas dakwaan merogol, Mike dikatakan telah memeluk agama Islam pada akhir tahun 90-an.

Pada awalnya Julia Roberts dibesarkan dalam keluarga yang menganut agama Kristian. Kemudian dia telah mengambil keputusan untuk menukar kepada agama Hindu pada tahun 2010.

Dibesarkan dalam keluarga menganut agama Islam, Anwar Hadid telah mengambil keputusan untuk menukar agama kepada Kristian walaupun ditentang oleh orang sekelilingnya.

Dibesarkan oleh ibu yang menganut agama Yahudi dan bapa beragama Kristian, Shia memutuskan untuk menjadi seorang penganut agama Kristian. Kongsinya, Brad Pitt telah membantu dia untuk menjadi seorang penganut Kristian secara rasmi.

Semasa menjalinkan hubungan dengan Tom Cruise pada tahun 2005, Katie Holmes mengaku dia telah mempelajari agama Scientology. Malah dia juga mengadakan upacara Scientology ketika berkahwin. Tetapi setelah bercerai dengan Tom pada tahun 2012, dia menukar kepada agama Katolik.

Suami kepada penyanyi terkenal, Katy Perry berkongsi dia mempelajari agama Buddha daripada rakannya, David ketika belajar untuk peperiksaan. Ujarnya lagi kini dia sedang mempraktikkan Buddhisme dalam kehidupannya.

Sekadar info tambahan, beberapa selebriti di atas mengambil keputusan menukar agama disebabkan oleh beberapa faktor seperti pemahaman semasa dan keadaan.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Gigi Hadid Bergelut Dengan Identiti Ketika Membesarkan Anaknya Dengan Zayn Malik

Gigi Hadid membuat pendedahan bahawa dia bergelut dengan identitinya apabila membesarkan anak perempuan, Khai, hasil perkongsiannya bersama Zayn Malik.

Melalui temubualnya bersama i-D, supermodel berusia 26 tahun ini dibesarkan oleh bapanya Mohamed Hadid, yang merupakan orang Palestin, dan ibunya Yolanda Hadid, yang berasal dari Belanda. Walaupun Bella Hadid mengenal pasti sama rata dengan kedua-dua belah pihak, dia menyatakan bahawa dia menghabiskan masa “berusaha mencari tahu” yang mana sesuai dengannya.

“Dalam situasi tertentu, saya merasa saya ‘terlalu putih’ untuk berdiri mempertahankan sebahagian warisan Arab saya.”-Gigi Hadid

Perbualan mengenai bangsa dan identiti telah menjadi perkara biasa antara model dan teman lelakinya Zayn Malik, yang mempunyai ibu berketurunan Inggeris-Ireland dan bapanya dari Pakistan.

“Kami memikirnya dan banyak bercakap mengenainya sebagai pasangan dan ia adalah sesuatu yang sangat penting bagi kami, tetapi juga sesuatu yang pertama kali kami alami sendiri. “-Gigi Hadid

Pasangan ini telah menjalin hubungan sejak 2015. Dan setelah menyambut anak pertama mereka Khai pada September 2020, pasangan itu mula bertukar-tukar idea bagaimana menguruskan topik seperti bangsa, etnik, dan agama dalam keluarga mereka. Gigi Hadid turut berharap Khai akan menjadi aktif dalam perbincangan mereka dan mencari identiti sendiri tanpa tekanan dari pihak luar.

“Saya rasa Khai akan membesar dengan cara yang dia dapat atau mahu menjadi seperti jambatan bagi etniknya yang berbeza. Tetapi saya rasa akan menyenangkan untuk mengadakan perbualan itu dan melihat dari mana asalnya, tanpa kita meletakkan tekanan padanya.”-Gigi Hadid


Hadiah Hari Lahir Yusry! Lisa Surihani Selamat Bersalin Anak Ketiga

Pengarah, pelakon dan penyanyi, Datuk Yusry Abdul Halim berkongsi khabar gembira apabila isterinya, Datin Lisa Surihani selamat melahirkan cahaya mata ketiga mereka.

Menerusi hantaran di laman Instagram sebentar tadi, Yusry berkata Lisa telah melahirkan seorang bayi lelaki pada awal pagi tadi dan memaklumkan kedua-dua ibu dan anak berada dalam keadaan sihat.

Lebih manis, kelahiran anak lelaki kedua mereka itu juga disifatkan sebagai hadiah hari lahir Yusry yang ke-48 apabila bayi tersebut juga lahir pada hari kelahiran Yusry, 15 Jun.

“Alhamdulillah. Lisa telah selamat melahirkan bayi lelaki pada jam 2.30 pagi tadi. Baby & Mummy kedua-dua dalam keadaan baik. Syukur”

“What a birthday present. Welcome to the world Junior!” tulisnya.

A post shared by Yusry Abdul Halim (@yusryabdhalim)

Sebagai info, Yusry dan Lisa telah mendirikan rumah tangga pada 23 Februari 2012 dan mempunyai dua orang cahaya mata, Yahaira dan Yusof.


Seram! Selain Lady Gaga, 6 Artis Hollywood Kongsi Cerita Diganggu Hantu!

Tiada siapa yang mahu diganggu dengan entiti halus termasuklah selebriti Hollywood sendiri, tapi malangnya perkara yang tidak dingini itu berlaku jua dan ramai juga sebenarnya selebriti ternama pernah di ganggu dengan hantu!

Ini antara kisah yang menyeramkan pernah berlaku pada selebriti-selebriti popular ini menurut Liputan6, jom intip pengalaman mereka di bawah.

Siapa sangka pelatun lagu ‘Bad Romance’ ini juga pernah mengalami detik yang menyeramkan, Lady Gaga menceritakan bahawa dirinya pernah diekori bayang seorang lelaki yang dikenali sebagai Ryan.

Bayang tersebut sentiasa memerhatikan dan mengikuti Lady Gaga dan membuatkan penyanyi popular ini rasa terganggu dengan entiti halus tersebut, sampai Lady Gaga memanggil pemburu hantu dan sehingga sekarang tiada siapa tahu apakah Ryan masih mengekori Lady Gaga atau sebaliknya.

Wanita genit ini juga pernah melalui pengalaman yang menyeramkan, di mana Ariana dan rakan-rakannya membuat pemujaan untuk memanggil hantu!

Semasa upacara pemujaan dilakukan Ariana tercium bau sulfur dan merasakan hantu yang diseru datang, dan hal ini membuatkan Ariana dan rakan-rakannya berasa takut dan segera pulang ke rumah masing-masing.

Ariana menyatakan semasa dirinya sedang tidur, dirinya terdengar bunyi suara dan bisikan dan ketika Ariana membuka mata kelihatan bayang besar berada dengan dengannya!

Demi Lovato menyatakan bahawa sewaktu dirinya masih kecil, wanita ini mengakui mempunyai kawan imaginasi yang dipercayai adalah hantu ketika masih tinggal di rumah lama keluarganya.

Dan dalam satu rancangan yang dihadiri pemburu hantu, mereka juga menyatakan bahawa memang terdapat jejak hantu di rumah lama Demi Lovato.

Aktres jelita ini mengakui pernah di tindih oleh entiti halus dan mengalami mimpi buruk, kemudian apabila dirinya tersedar dari mimpi tersebut dirinya merasakan terdapat makhluk halus berada di atas tubuhnya.

Pada waktu itu Jessica dapati dirinya tidak mampu mengeluarkan suara atau bergerak dan hanya terpaku, perkara itu berlaku semasa dirinya masih kecil dan memori tersebut diingati sehingga kini.

Penyanyi dan pelakon serba boleh ini juga pernah melalui detik menyeramkan bila mana Miley sendiri menyatakan bahawa dirinya seperti diperhatikan, dan semua ini berlaku apabila tinggal dalam sebuah pangsapuri yang dikatakan berhantu.

Selain itu kejadian aneh berlaku sewaktu dirinya sedang mandi, suhu air menjadi panas secara mendadak walhal dirinya tidak pernah menyentuh mod tersebut dan ketika di bilik pula Miley merasakan ada sesuatu duduk di hujung katilnya. Seramnya!

Pernah satu ketika dirinya ingin membeli sebuah pangsapuri mewah di New York dan melawat pangsapuri tersebut, ketika memasuki rumah tersebut Joan merasakan terdapat sesuatu yang kurang menyenangkan hingga buat bulu romanya berdiri.

Apatah lagi anjing kesayangannya juga tidak berani menjejaki ke dalam rumah itu, dan apabila diselidiki rumah tersebut sebelum ini adalah milik wanita bernama Spencer yang telah meninggal dunia dan merupakan penunggu di rumah tersebut.

Wanita ini pernah melihat roh bekas tunangnya iaitu Heath Ledger, dan Michelle akui bahawa dirinya telah dua kali melihat roh aktor tersebut.

Michelle juga menceritakan bahawa dirinya tidak berasa takut dengan situasi tersebut, apatah lagi roh bekas tunangnya itu memohon maaf kerana tidak dapat besarkan anak perempuan mereka bersama.

Tak sangkakan selebriti terkenal pun pernah lalui perkara seperti ini.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Farm Fresh Perkenalkan Susu Pisang! Boss Susu Sebut ‘Lopa’ Tarik Perhatian

Pengasas susu segar kegemaran ramai Azmi Zainal, umum Farm Fresh keluarkan produk susu terbaru iaitu susu berperisa pisang kesukaan rakyat Malaysia.

Menerusi hantaran di akaun Facebooknya, Ketua Pegawai Operasi (COO) Farm Fresh ini dengan gembiranya berkongsi keluaran produk susu pisang itu bersama pengikutnya di laman akaun Facebook baru ini.

Hantaran bos susu ini menarik perhatian ramai dengan menggunakan perkataan ‘Lopa’, sambil memperkenalkan produk susu pisangnya itu.

“Apa khabar (Annyeonghaseyo). Susu pisang sebenar sudah mari, lepas pekena sekotak terus pandai cakap Korea. Dan anda Lopa susu phishang yang lain.”

Agaknya macam manalah rasa susu pisang Farm Fresh ini, betul ke rasa pisang sebenar? Tak sabar pula tunggu stok di pasaran!


Jeff Bezos Tak Sabar Nak Ke Angkasa Lepas! Tiket Dibida RM115 Juta Seorang?

Di laman Twitter Blue Origin telah mengumumkan pemenang bidaan bernilai $28 juta atau RM115 juta, antara individu yang berjaya memenangi tiket ke angkasa lepas bersama Jeff Bezos dengan menaiki roket New Shepard pada 20 Julai 2021 ini nanti.

Berdasarkan perkongsian di laman Twitter Blue Origin baru ini, pemenang yang berjaya membida tiket melancong ke angkasa lepas bersama pengasas Amazon itu akan menaiki roket New Shepard.

Dengan jumlah bidaan bernilai $28 juta atau RM115 juta ini, wang tersebut akan didermakan kepada pertubuhan Kelab Untuk Masa Depan di bawah pengurusan Blue Origin.

“Bidaan untuk pertama kalinya bagi kerusi penerbangan menaiki New Shepard telah menemui pemenangnya dengan bidaan bernilai $28 juta. Jumlah bidaan pemenang akan didermakan kepada pertubuhan Kelab Untuk Masa Depan milik Blue Origin.” Ciap admin Blue Origin di Twitter.

Ramai yang tertanya-tanya siapakah individu bertuah yang berjaya memenangi tiket ke angkasa lepas bersama Jeff Bezos, menerusi perkongsian di akaun Twitter Blue Origin nama peserta yang memenangani pelancong ke angkasa lepas itu akan diumumkan beberapa minggu lagi.

“Nama pemenang bidaan akan di umumkan dalam beberapa minggu lagi bersama kru keempat dan terakhir. Jangan lupa nantikannya.” Ciap admin Blue Origin lagi di Twitter

A post shared by Jeff Bezos (@jeffbezos)

Di akaun Instagram Jeff Bezos pula, jelas terpancar rasa teruja dan kegembiraan jutawan terkaya dunia ini menerusi luahannya di Instagram pada minggu lalu.

“Semenjak saya berusia lima tahun, saya mengimpikan untuk menjelajah ke angkasa lepas. Pada 20 Julai, saya bakal menjelajahi perjalanan tersebut bersama adik saya. Pengembaraan yang paling hebat, bersama kawan baik saya.” Luah Jeff Bezos di akaun Instagramnya


Disney + Hotstar Senaraikan 10 Filem & Rancangan TV Paling Ramai Distrim Dalam Minggu Pertama

Disney + Hotstar, perkhidmatan penstriman yang sangat dinantikan, baru sahaja dilancarkan pada 1 Jun yang lalu di Malaysia. Nampanya para pelanggan begitu teruja dengan senarai filem dan rancangan TV yang disediakan oleh Disney + Hotstar.

Jadi, berikut kami sediakan senarai mengikut urutan 10 filem dan rancangan TV di Disney + Hotstar paling banyak ditonton selepas seminggu dilancarkan Malaysia.

Filem paling popular di Disney + Hotstar minggu pertama di Malaysia ialah Raya dan Last Dragon yang baru dikeluarkan. Filem lain termasuk filem Disney animasi tradisional, seperti Coco, Soul, Snow White, dan Toy Story. The Marvel Universe mendominasi senarai TV, dengan The Falcon and the Winter Soldier, WandaVision, dan Marvel’s Agents of S.H.I.E.L.D. semuanya berjaya ke kedudukan teratas 4.

Jadi, kepada yang masih belum melanggan, boleh la mula dapatkannya sekarang dengan berkunjung ke laman sesawang, www.hotstar.com/my.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Michael Ang Nyaris Hilang Penglihatan Buat Selamanya?

Lihat posting Instagram penerbit dan pengarah terkenal, Michael Ang telah menjalani pembedahan mata akibat penyakit glaukoma. Kongsinya situasi tersebut telah meletakkan dirinya dalam bahaya jika tidak melakukan pembedahan dengan segera.

Dipetik daripada Kosmo, Michael berkata penyakit ini sudah diketahui pada tahun lepas ketika melakukan pemeriksaan tahunan. Tetapi disebabkan oleh masalah kekangan masa, dia telah menangguhkan pembedahannya.

“Kalau saya tak buat pembedahan, boleh buta. Nasib saya mengetahui tentang glaukoma ini pada peringkat awal”, kongsi Michael.

Tambahnya jika tidak membuat pemeriksaan dan pembedahan tidak dilakukan setelah mengalami beberapa simptom, dia berisiko untuk kehilangan deria penglihatan selama-lamanya.

Pada masa yang sama, pengarah drama Perempuan Tanpa Dosa ini juga berkata antara simptom yang dialaminya sebelum melakukan pembedahan adalah pandangan menjadi kabur, berdebu dan rasakan ada benda bergerak di dalam mata seperti cacing.

“Oleh itu, saya ingin menasihatkan orang ramai yang mempunyai simptom mata kabur, rasa berdebu atau ada benda bergerak di mata buatlah pemeriksaan sebelum terlambat”, ujarnya.

Michael juga menasihati orang ramai yang mengalami beberapa simptom sebegini tidak perlu mengabaikannya atau melengahkan bagi mendapatkan pemeriksaan dan rawatan segera jika tidak mahu kehilangan deria penglihatan.

Sebelum ini Michael juga pernah menjalani pembedahan gastroplasty pada dua tahun yang lalu setelah mengalami beberapa penyakit berkaitan dengan berat badan berlebihan.


Polis Cari Nur Sajat Bantu Perbicaraan Tipu Nama & Jantina Kad Pengenalan

Selain waran tangkap dikeluarkan ke atasnya,usahawan kosmetik sensasi Nur Sajat turut dicari oleh pihak polis bagi membantu perbicaraan berkaitan kes penipuan pertukaran nama dan jantina dalam kad pengenalan pada 14 Julai ini.

Memetik laporan Berita Harian, Sajat atau nama sebenarnya Muhammad Sajjad Kamaruz Zaman merupakan mangsa dan saksi penting perbicaraan tersebut.

“Muhammad Sajjad saksi penting bagi memberi keterangan ke atas suspek yang juga seorang wanita tempatan yang dituduh sebelum ini kerana terbabit dalam kes penipuan pertukaran nama dan jantina dalam kad pengenalan.

“Dia saksi pendakwaan bagi membantu pihak pendakwa raya dalam kes yang sedang dalam prosiding perbicaraan,” kata Ketua Polis Daerah Ampang Jaya, Asisten Komisioner Mohamad Farouk Eshak

Terdahulu, Murai.my melaporkan pihak polis sudah mengetahui lokasi Sajat namun tidak dapat mendedahkannya kerana dikhuatiri menganggu siasatan. Difahamkan, usaha pencariannya kini giat dijalankan dan orang ramai yang mempunyai maklumat mengenai Sajat boleh menghubungi pegawai penyiasat, Inspektor Syafrina Nadzleen Ibrahim di talian 019-2692 954.

Kali terakhir dia dikesan adalah di alamat No 2, Jalan Polo Country Club Selangor, 10/3 Kota Damansara, Seksyen 10, Petaling Jaya. Kes disiasat mengikut Seksyen 420 Kanun keseksaan kerana menipu.


10 Kematian Selebriti Legenda Termasuk Bruce Lee, Ada Konspirasi?

Sebenarnya banyak kes kematian berkaitan dengan selebriti popular dan ternama di selubungi misteri, seperti kematian aktor legenda Bruce Lee, aktres Marilyn Monroe dan beberapa selebriti legenda yang lain.

Berikut merupakan konspirasi teori yang di petik dari Brilio, menunjukan bahawa kematian selebriti legenda ini sebenarnya bukan kematian biasa.

Aktor legenda ini meninggal dunia ketika berada di rumah aktres Betty Tingpei, menurut Brilio Bruce Lee mengunjungi rumah aktres tersebut bersama seorang produser bagi membincangkan filem ‘Game of Death’ bersama aktres tersebut.

Bruce Lee yang kemudian mengalami rasa sakit kepala, meminta ubat sakit kepala dari Betty dan berehat di bilik aktres tersebut sebelum ditemui meninggal dunia di katil aktres tersebut.

Berdasarkan bedah siasat punca aktor tersebut meninggal dunia adalah kerana terdapat pembengkakan pada otak dan menyebabkan pelakon hebat ini meninggal dunia.

Yang menjadi tanda tanya peminat Bruce Lee sampai sekarang adalah, adakah betul laporan bedah siasat itu nyatakan atau sekadar konspirasi bagi menutup punca sebenar kematian aktor legenda tersebut.

Kematian wanita jelita ini masih kekal misteri sehingga ke hari ini, ditemui meninggal dunia di atas katil rumahnya menimbulkan banyak spekulasi dan konspirasi.

Ada yang menyatakan Marilyn meninggal dunia kerana terlebih ambil ubat dan mengalami tekanan, dan ada pula menyatakan bahawa wanita cantik di bunuh oleh orang upahan John F. Kennedy.

Semuanya kekal misteri dan tidak dapat dirungkaikan sehinggalah ke hari ini.

Satu lagi kematian yang mengejutkan dunia adalah misteri kematian aktres Natalie Wood, wanita ini ditemui lemas ketika bercuti bersama suaminya Robert Wagner.

Namun hasil bedah siasat menemui terdapat kesan lebam pada tubuh Natalie dan banyak bahan bukti dan pihak berkuasa tidak dapat menahan Robert Wagner. Malah sehingga ke hari ini kes kematian Natalie ditinggal sepi begitu saja.

Kematian penyanyi rock dan gitaris ini cukup misteri, Bobby ditemui mati di dalam rumah yang diklasifikan sebagai bunuh diri dan ianya berpunca dari gas gasoline yang tersebar di dalam rumah berserta cuaca panas.

Namun terdapat teori lain di sebalik kematian bintang muda ini, ada yang menyatakan bahawa penyanyi berbakat ini telah di bunuh di tempat lain. Tiada siapa yang tahu kebenarannya di sebalik kematian bintang rock ini.

Wanita jelita ini dikhabarkan meninggal dunia kerana masalah kesihatan oleh suaminya, tetapi Brittany ditemui meninggal dunia kehabisan oksigen di dalam bilik mandi.

Namun pada tahun 2009 siasatan menyatakan wanita ini meninggal dunia akibat pneumonia dan anemia, tetapi berdasarkan penyelidikan pula menemui Brittany sebenarnya di bunuh dengan racun tikus. Misteri kematian aktres ini tidak dapat dirungkai sehingga kini.

Penyanyi lagu genre blues ini meninggal dunia semasa usianya masih muda pada 27 tahun, ramai yang menyatakan kematian penyanyi berbakat ini sangat mistik dan misteri.

Ada yang menyatakan Robert telah menjual rohnya kepada syaitan, sehingga kini misteri kematian pelatun lagu ‘Can’t You Hear The Wind Howl’ dan ‘Hellbounds On My Trail’ ini masih kekal misteri.

Monika Dannemann mendapati teman lelakinya telah meninggal dunia apabila dirinya mengunjungi Jimi di kediamannya, berdasarkan keterangan pihak polis punca kematian gitaris ini adalah kerana sesak nafas.

Tetapi berdasarkan analisa doktor pula menyatakan tubuh Jimi merupakan tubuh yang sihat tanpa sebarang penyakit, apakah punya atau penyebab Jimi sesak nafas sehingga meninggal dunia menjadi tanda tanya sehingga sekarang.

Aktor popular ini pula ditemui meninggal dunia di pangsapuri rumahnya, siasatan mendapati Bob meninggal dunia akibat pukulan benda tajam. Dalam kes tersebut rakan baik Bob iaitu John Henry Carpenter disyaki membunuh aktor tersebut.

Tetapi setelah siasatan dijalankan tiada sebarang bukti menunjukan John membunuh Bob, dan kes tersebut tergantung sehingga kini kerana pihak polis di menemui siapakah pembunuh sebenar aktor popular tersebut.

Jim ditemui meninggal dunia dalam tub mandi di Paris pada tahun 1971 dan waktu tersebut pihak polis tidak melakukan bedah siasat terhadap mayat Jim dan hal tersebut menimbulkan tanda tanya.

Dari situ terdapat pelbagai konspirasi teori yang menyatakan Jim meninggal dunia kerana terlebih mengambil dadah, kemudian pada tahun 2011 kekasih Jim iaitu Marianne Faithfull mengakui kekasihnya itu di bunuh oleh pengedar dadah.

Nancy merupakan ikon muzik pada tahun 70-an, wanita ini meninggal dunia akibat tikaman pisau pada perutnya dan berdasarkan penemui pihak polis pisau tersebut adalah milik Sid Vicious dari Sex Pistols yang merupakan teman lelaki Nancy.

Sid kemudian di tahan atas tuduhan membunuh, tetapi apabila siasatan dijalankan lebih mendalam bahan bukti menunjukan bahawa Sid bukan pembunuh. Sid kemudian dibebaskan dan 10 hari selepas kematian kekasihnya Nancy, Sid meninggal dunia akibat bunuh diri.

Rata-rata kematian selebriti legenda ini diselubungi misteri dan tidak menemui sebarang jawapannya, seram bukan!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Keluarga Kakak Alyah Positif COVID-19,Punca Dari Kilang Yang Masih Beroperasi

Penyanyi Datin Alyah menerusi hantaran di laman Instagram meminta orang ramai agar dapat mendoakan seluruh keluarga kakaknya yang kini disahkan positif COVID-19.

Lebih membimbangkan, anak saudaranya yang dikenali sebagai Nazirah Aziz kini ‘ditidurkan’ kerana mengalami kesukaran bernafas. Menurut Alyah, keluarga kakaknya itu terpaksa berpisah sementara waktu kerana mendapatkan rawatan dan menjalani kuarantin sejurus dijangkiti wabak berkenaan.

Dedah isteri kepada maestro muzik terkenal Datuk Ramli MS itu, jangkitan COVID-19 tersebut adalah berpunca daripada sebuah kilang di Gelang Patah, tempat keluarga kakaknya berniaga makanan.

“Dikenal pasti dijangkiti dari kilang tempat mereka menjual makanan di kafe kilang tersebut di gelang patah dan kilang terbabit masih beroperasi..” dedah Alyah

A post shared by Alyah Abu Hasan (@alyah81)

Menganggapnya sebagai dugaan buat keluarga kakaknya, Alyah turut berharap agar kilang yang tidak sepatutnya beroperasi dapat ditutup sementara waktu bagi mengekang penularan wabak ini.

“Terima kasih atas doanya wahai sahabat ig ku. Aku benar benar harap kilang-kilang yang tak sepatutnya beroperasi di tutup sementara wabah ini tidak dapat dibendung….kakak ku berniaga di kafe sebuah kilang di gelang patah (yeh brother) semasa keputusan kedua anak sedaraku positive c19 kilang terbabit masih beroperasi dan kilang terbabit adalah kilang perabot…” katanya lagi

Meninjau ke ruangan komen, rata-rata rakan selebriti dan pengikut Alyah mendoakan agar keluarganya tabah berhadapan dengan dugaan tersebut selain mendoakan agar mereka kembali pulih.


Menarik! BTS kongsi Kisah Di Sebalik Barangan Peribadi Mereka

Sewaktu FESTA 2021, BTS membawa barangan peribadi mereke ke ARMY Corner Store untuk dikongsi bersama peminat. Setiap barang yang dibawa oleh mereka mempunyai kisah dan makna istimewa di sebalik ahli kumpulan yang memilikinya.

J-Hope membawa dua patung figura dan sebuah mini-megaphone bersamanya. J-Hope turut memberitahu bahawa patung figura itu adalah item yang mula dikumpulnya setelah debut.

“Patung figura ini adalah item yang mula saya kumpul setelah debut. Dan setelah debut kita, hadiah dari peminat sudah jarang berlaku, jadi hadiah itu sangat berharga. Dan ini adalah salah satu hadiah yang pertama saya dapat.”-J-Hope

Mini-megaphone itu juga pernah digunakan sewaktu BTS’s rookie-era fan meeting yang berlangsung selepas pertunjukan muzik.

“Ini adalah simbolik kita untuk berkomunikasi dengan ARMY. Apabila saya memikirkannya sekarang, sangat mengagumkan apabila kita berkomunikasi dengan ARMY dengan cara ini.”-J-Hope

V membawa dua barangan peribadinya, jam tangan yang diberi oleh bapanya dan sebatang pen MoOO.

“Ini adalah jam tangan yang dibeli oleh bapa saya kepada saya untuk pertama kalinya. Kami memperolehnya ketika melancong sekitar Switzerland”-V

Pen MoOO itu juga mempunyai kisah yang menarik. Sesetengah kanak-kanak memerlukan selimut atau stuffed animals supaya tertidur, tetapi V memerlukan pen ini untuk membuatnya tidur. Dia pernah tertidur ketika memegang pen ini sewaktu di sekolah tinggi. Dia akhirnya berhenti tidur dengan pen itu kerana dakwat pen akan tertumpah di mukanya secara tidak sengaja pada waktu malam.

“Saya tertidur ketika imaginasi sambil memutar pen ini sewaktu saya masih muda. Semasa saya melakukan ini, saya dapat memberi tumpuan terhadap perkara yang ingin saya lakukan. Saya telah melakukannya selama hampir 15 tahun.”- V

Jungkook membawa barang kegemarannya yang sudah lama dan yang baru, iaitu lilin dan mikrofon karaoke. Dia menyalakan lilin untuk menghidupkan suasana santai di rumah, menggelapkan ruang bilik sambil memainkan muzik.

Oleh kerana kini Jungkook tidak dapat pergi ke karaoke disebabkan sekatan pandemik COVID-19, dia menggunakan mikrofon setiap kali dia mahu menyanyi gaya karaoke di rumah. Jimin  turut menyatakan bahawa ini adalah sesuatu perkara yang dinikmati oleh Jungkook sebelum COVID-19.

RM membawa slogan dari konsert BTS dan foto kumpulan khas yang menjadi barang berharga RM selama bertahun-tahun, dan BTS pernah memberikan salinan kepada peminat. Dia sangat menyukai foto ini kerana semua orang kelihatan “semulajadi”.

Slogan, dari konsert jelajah encore LOVE YOURSELF: SPEAK YOURSELF, turut mengembalikan kenangan berharga sewaktu rancangan tersebut berlangsung.

Jin membawa pingat yang dimenanginya sewaktu Run BTS! bagi episod tenis dan fotonya dari Bon Voyage, rancangan pelancongan BTS. Foto itu diambil sewaktu perjalanan mereka ke Malta, Jin turut membawa salah satu beg kegemarannya.

“Oleh kerana kita tidak mempunyai masa untuk melancong, saya menghargai beg itu kerana ia dari perjalanan kita.” Jin

Pingat tenis itu turut mengingatkan Jin dari kenangan manisnya dari penggambaran episod tenis. Dan dia terus bermain tenis sebagai hobi.

Suga turut membawa dua tiket dari konsert BTS sebagai barangan peribadi yang mempunyai kenangan tersendiri.

“Baru-baru ini saya melihat beberapa gambar dan ketika itulah saya menyedari peminat kita menyimpan tiket konsert. Saya rasa itu sangat comel. Apabila kita melihat tiket-tiket ini, kita mungkin akan keliru, tetapi peminat kita dapat memberitahu konsert yang mana mereka berada.”-Suga

Jimin membawa dua foto bersamanya dan salah satunya adalah jaket kulit yang dimiliki oleh tiga ahli kumpulan BTS. Dan foto satu lagi adalah tiket dari taman hiburan. Suga memberikan jaket itu kepada J-Hope, dan kemudian memberikannya kepada Jimin ketika mereka masih menjadi pelatih. Sehingga ke hari ini, Jimin masih memakai jaket kulit itu dan menyimpannya dalam keadaan baik.

Jimin turut menyimpan tiket taman hiburan di dalam dompetnya. Apabila BTS teringat akan lawatan mereka, Jimin mendedahkan mengapa Suga tidak dapat mengendalikan tunggangan pada hari itu.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Pawagam Akan Terus Ditutup? Selamat Tinggal Filem Fast 9 & Black Widow

Pada petang Selasa, Perdana Menteri Malaysia Tan Sri Muhyiddin Yassin telah mengumumkan empat fasa melibatkan pelan peralihan Perintah Kawalan Pergerakan (PKP) secara berperingkat selepas ini.

Antara yang mencuri perhatian adalah mengenai kebenaran rentas negeri serta pembukaan penuh sektor ekonomi yang turut diumumkan dalam ucapannya itu. Menurutnya, kebenaran untuk merentas negeri hanya akan dibuka berkemungkinan pada Oktober mahupun November dan ia turut bergantung pada faktor keadaan semasa. Bagi sektor ekonomi dan sosial turut termaktub dalam syarat tersebut termasuklah bagi pembukaan semula pawagam.

Menerusi ciapan di laman Twitter, pihak TGV turut meluahkan rasa kecewa mereka setelah operasi pawagam telah ditutup sekian lama dan seolah-olah menjadi antara yang terakhir dibenarkan buka. Malah dengan pengumuman tersebut, filem-filem yang dinantikan ramai seperti Fast 9, Black Widow, Shang-Chi dan beberapa filem lain berkemungkinan akan ditunda tarikh mahupun tiada sebarang tayangan di Malaysia.  Sebagai info, jadual tayangan bagi Fast 9 adalah pada 24 Jun 2021 manakala Black Widow pula sekitar Julai.

Maksudnya kami boleh #reopencinemas bulan September atau Oktober? 😢 Atau, pawagam akan jadi industri yang terakhir untuk dibuka semula sekali lagi?

Minmin sedih gila weh! 😭 pic.twitter.com/mei8fZNbDb

— TGV Cinemas | #TolongGiVaksin 💉 (@TGVCinemas) June 15, 2021

Di media sosial, rata-rata netizen seperti sudah dapat meramalkan nasib filem-filem yang akan ditayangkan pada tahun ini.

Sama ada mereka terpaksa menggunakan pautan ‘haram’ atau beralih kepada platorm lain untuk menonton filem yang diinginkan. Terdahulu, antara filem yang sudah mengalami ‘nasib’ ini adalah The Conjuring : The Devil Made Me To Do It, Quiet Place 2 dan Cruella yang mana pautan tontonannya secara tidak sah tular di media sosial.


Miliki Cacat Kekal, Hrithik Roshan Dan 3 Aktor Ini Tak Malu Dengan Diri Sendiri

Selebriti pun sama seperti kita, tetap manusia biasa. Ada sebilangan mereka memiliki kekurangan seperti kecacatan fizikal.

Scroll sampai habis kalau kamu nak tahu aktor manakah yang mempunyai kecacatan fizikal yang kekal. Selain Hrithik Roshan, tiga aktor ini juga memiliki kecacatan fizikal yang kamu tidak menyangkakannya.

Aktor Andy Garcia yang membintangi filem “The Untouchables” dan siri “Oceans” dikatakan telah dilahirkan dengan kembar siam di bahunya. Walaupun telah menjalani pembedahan ketika kecil, tetapi parut di bahunya itu tidak mematahkan semangat dalam kerjayanya.

Terkenal dengan kecacatan fizikalnya iaitu mempunyai dua ibu jari di tangan kanannya, aktor Hrithik Roshan dikatakan sebagai salah seorang pelakon yang menerima bayaran yang cukup tinggi.

Membintangi filem “Transformers: Age Of Extinction“, Mark Walhberg dikatakan memiliki kecacatan fizikal seperti supernumerary iaitu memiliki tiga puting susu.

Lebih dikenali sebagai watak dalam filem “Joker“, Joaquin Phoenix memiliki parut di atas bibirnya. Kecacatan itu dikhabarkan sudah ada ketika dia masih dalam kandungan ibunya lagi. Malah ada yang mengatakan tanda itu adalah sumbing.

Walaupun kekurangan ini boleh menghalang mereka daripada meneruskan kerjaya, tetapi aktor ini telah membuktikan bahawa perkara tersebut adalah pencetus semangat mereka untuk berjaya.


Merajuk Dengan Netizen? Rizalman Ibrahim Padam Semua ‘Posting’ Instagram 2021

Pereka fesyen terkenal Datuk Rizalman Ibrahim telah mencetuskan tanda tanya netizen apabila akaun Instagram nya telah ditetapkan sebagai ‘private’ malah semua hantaran terbaharu termasuklah yang dimuatnaik pada tahun 2021 telah pun dipadam.

Menerusi carian Murai.my, hantaran terakhir yang kelihatan pada akaun Instagram Rizalman adalah pada 28 Oktober 2020 manakala info serta gambar profil nya turut ditukar.

Di ruangan laman sembang, segelintir pengguna mendakwa pereka fesyen itu berasa kecil hati dengan netizen berikutan isu dikecam hebat oleh mereka di laman sosial apabila dia dikatakan tidak menghargai pemberian ikan salmon oleh peminatnya.

Menerusi satu perkongsian di Insta Story miliknya sebelum ini, Rizalman memberitahu, dia tidak menggemari ikan salmon dan hanya memberikan ikan tersebut kepada kucingnya.

“Saya dah pesan dah jangan duk bagi benda-benda basah ni. Tak payah. Maaflah cik kak oi, walaupun saya memiliki beberapa buah istana dalam Malaysia tapi tidak makan ikan salmon.
“Tak reti nak makan. Ikan curut (sardin) cheq (saya) tahu. Tak apalah, mungkin Faizul dan Umar suka kot,” katanya.

Rata-rata netizen mengecam pereka fesyen tersebut yang seolah-olah tidak menghargai pemberian peminat. Malah dia turut mengemaskini di bahagian ‘bio’ akaun Instagram memberitahu makanan apa yang tidak dimakannya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Ini Sebab Kisah Cinta Kendall Jenner Tidak Pernah Dipaparkan Dalam KUWTK

Kisah cinta Kendall Jenner tidak pernah dipaparkan dalam setiap musim Keeping Up With The Kardashians sepanjang 14 tahun rancangan realiti itu berlangsung.

Menerusi episod Bravo TV The Daily Dish, Farnaz Farjam, produser eksekutif rancangan itu mendedahkan bahawa supermodel berusia 25 tahun mempunyai peraturannya sendiri untuk tidak membincangkan hal-hal peribadi di layar skrin sehingga dia mempercayai sepenuhnya terhadap pasangannya.

“Kendall sentiasa mempunyai peraturan ini, yang mana dia rasa harus bersama seseorang sekurang-kurangnya selama satu tahun sebelum menjadi sebahagian daripada rancangan realiti itu. Dia tidak sentiasa mengetahui bagaimana niat orang. Jadi itulah sebab kami menyimpan kehidupan peribadinya dari itu, kerana dia mempunyai peraturannya sendiri.” Farnaz Farjam

Kendall Jenner kekal sebagai wanita Kardashian-Jenner yang menyimpan kisah peribadi dengan baik, di luar atau di dalam rancangan realiti Keeping Up With The Kardashians. Model itu sebelum  ini pernah dikaitkan dengan pemuzik pemenang anugerah Grammy Harry Styles, pemain Philadelphia Ben Simmons, dan pemain Brooklyn Nets Blake Griffin. Dan tidak ada seorang pun daripada mereka dibawa oleh Kendall dalam rancangan Keeping Up With The Kardashians.

Walaupun rancangan KUWTK telah berakhir, ia tidak bermaksud mereka mengundur diri dari menjadi perhatian ramai. Menurut Vulture, Beberapa bulan selepas keluarga itu mengucapkan selamat tinggal kepada KUWTK, tersebar berita bahawa Kardashian-Jenner telah menandatangani perjanjian dengan Disney untuk menghasilkan global content yang baru.

“Ini adalah bab yang baru. Dalam rancangan yang baru, anda akan melihat kami berkembang sebagai sebuah keluarga. Peminat mahu melihat siapa diri kami sebenarnya dan sejak saat pertama, mereka telah melabur secara emosi dalam rancangan.”-Kris Jenner


7 Selebriti Korea Ini Ditemui Mati Akibat Depresi & Bunuh Diri

Ramai sudah selebriti Korea yang kecundang dalam industri hiburan, lalu mengalami depresi yang teruk hingga akhirnya membuat keputusan untuk membunuh diri.

Sudahlah begitu, rata-rata kebanyakan kes kematian selebriti ini dibiar tergantung sepi tanpa siasatan yang lebih mendalam sebelum diisytiharkan sebagai kes bunuh diri secara umum.

Dipetik dari Brilio, kematian selebriti Korea ini sangat mencurigakan dan ianya buikan sekadar masalah depresi dan bunuh diri biasa.

Kematian model antarabangsa ini menjadi tanda tanya, Daul Kim meninggal coretan luahan terakhir di akaun blog peribadinya sebelum membunuh diri.

Banyak spekulasi menyatakan bahawa punca model jelita ini meninggal dunia adalah kerana depresi yang sangat teruk, meskipun begitu kes kematiannya kekal misteri sehingga sekarang dan tiada siapa tahu mengapa model muda ini ingin menamatkan nyawanya seawal usia 20 tahun.

Kes kematian bunuh diri berantai, ianya bermula dari suami kepada aktres Jeong Sun Hee iaitu Ahn Jae Hwan yang meninggal dunia bunuh diri kerana memiliki hutang yang banyak dan Jin Sil antara pemberi pinjam wang kepada Ahn Jae Hwan.

Rakyat Korea kemudian mula menyalahkan Jin Sil kerana menjadi punca Ahn Jae Hwan bunuh diri, Jin Sil kemudian mengalami trauma dan depresi lalu memilih untuk membunuh diri.

Adik Jin Sil iaitu Choi Jin Young yang merupakan seorang doktor, juga berasa tertekan keatas pemergian kakaknya dan membuat keputusan membunuh diri.

Tidak lama kemudian suami Jin Sil iaitu Jo Sung Min, juga menamatkan riwayatnya dengan menggantung diri sampai mati.

Bekas pelakon drama ‘Boys Over Flower’ ini ditemui mati bunuh diri kerana depresi yang teruk, hasil siasatan wanita malang ini mengalami gangguan seksual dengan melayani lebih 20 orang nama besar dalam industri hiburan yang menjanjikan pekerjaan dan populariti kepadanya.

Pelatih di bawah agensi DSP Entertainment ini menamatkan nyawa dengan terjun dari tingkat 10 di pangsapurinya, tekanan teruk dialami sebagai pelatih dan persaingan sebagai calon idol dalam industri menyebabkan wanita ini menamatkan nyawanya sendiri.

Sebelum model dan aktor ini ditemui mati bunuh diri, Ji Hoo sempat meninggalkan wasiat agar jenazahnya dikebumikan dan membuat pengakuan bahawa dirinya adalah seorang gay.

Antara idol K-Pop popular dan merupakan bintang hallyu di era 90-an, dikhabarkan Ji Hoon ditemui mati meninggal dunia kerana depresi akibat mengalami masalah kewangan.

Namun apa yang menjadi misteri adalah enam hari sebelum kematian idol ini siasatan menemui Ji Hoon bertemu dengan seorang wanita, tetapi malangnya tiada khabar berita mengenai kes kematian Ji Hoon dan ianya senyap begitu saja.

Aktres jelita ini ditemui meninggal dunia akibat kemalangan jalan raya, tetapi berdasarkan siasatan pihak polis terdapat unsur bunuh diri.

Kematian aktres ini menjadi bualan ramai dan banyak spekulasi dibuat namun tiada siapa yang tahu kebenaran disebalik kematian aktres meninggal ketika berusia 22 tahun ini.

Kalau perasan ramai selebriti Korea ini menamatkan nyawa sendiri pada usia yang sangat muda, sedihnya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Penerbit Filem Popular Anggap Kerajaan Sekarang Tak Waras

Baru-baru ini, kerajaan telah mendedahkan Strategi Pelan Pemulihan Negara ini merangkumi empat fasa dan akan melibatkan pelan peralihan fasa PKP secara berperingkat.  Dalam pelan tersebut adan menyebut, semua sektor ekonomi akan dibenarkan beroperasi bermula September 2021.

Hal ini telah mengundang rasa tidak puas hati di kalangan netizen termasuklah dari golongan penggiat seni tempatan. Antaranya penerbit filem popular ini yang menganggap keputusan kerajaan seperti tidak waras.

Penerbit filem yang bergelar Datuk ini memuatnaik status di IG Storiesnya dan meluahkan rasa kesalnya terhadap keputusan ini.

“PKP sampai September? ( tak waras kerajaan ini). Bagaimana mereka nak hidup? Yang masih ada peluang cari rezeki bersyukurlah!”- tulisnya.

Sementara itu, dalam pelan Strategi Pelan Pemulihan Negara yang disampaikan oleh Perdana Menteri, fasa Keempat adalah fasa terakhir Pelan Pemulihan Negara di mana kita seboleh mungkin dapat kembali semula kepada norma kehidupan seharian. Iaitu selewatnya pada akhir tahun ini. Bertabahlah!


Batu Nisan Ratu Hantu Indonesia Suzanna, Tiada Tarikh Kematian? Ini Sebabnya!

Suzzanna Martha Frederika Van Osch atau Suzanna sangat dikenali ramai di Indonesia dan juga Malaysia pada era 90-an, aktres yang banyak membawa watak seram ini mendapat jolokan ‘Ratu Hantu’ dek kerana lakonan hantunya yang mantap.

Dipetik dari Wiken, setelah 13 tahun pemergian aktres legenda ini orang ramai baru dapat tahu bahawa di batu nisan pelakon ‘Sundel Bolong’ ini tidak terukir tarikh kematiannya yang ada cuma nama penuh dan tarikh lahir Suzanna sahaja.

Menurut suami Suzanna iaitu Clift Sangra, aktres jelita ini meninggalkan beberapa surat wasiat di mana dirinya mahu dimakamkan bersama anak sulungnya Ari Adrianus dan kakaknya Irene Beatrix Van Osch dalam satu liang lahat.

Semasa aktres ini masih hidup Suzanna sudah merancang menyediakan makam pengebumiannya sendiri, hal ini dikongsikan Clift bahawa Suzanna sudah siap menyediakan lakaran tempat istirehatnya.

“Dia meminta agar kertas HVS, gambarnya ada di atas seramik warna coklat dan dibawahnya ada batu-batu.” Ujar Clift

Dimaklumkan semasa makam tersebut disiapkan tukang ukir telah mengukir nama dan tarikh kelahiran Suzanna, manakala ruang tarikh kematian dikosongkan dahulu kerana waktu makan disiapkan aktres tersebut masih hidup.

Setelah Suzanna meninggal dunia, Clift meminta tukang ukir batu nisan mengukir tarikh kematian Suzanna 15 Oktober 2008 pada seramik pemakaman.

Tapi tukang ukir tidak dapat mengukir tarikh kematian aktres jelita ini kerana alat yang digunakan menggunakan elektrik, dan di kawasan pemakaman tersebut tiada sumber eletrik lalu sehingga sekarang batu nisan Suzanna tidak mempunyai tarikh kematian.

Tak sangka selepas 13 tahun pemergian aktres legenda ini, baru orang ramai tahu kenapa makam pelakon ‘Sundel Bolong’ ini tidak mempunyai tarikh kematian.


Kejutan Untuk BLINKS! YG Entertainment Bakal Tayangkan “BLACKPINK The Movie”

Menghitung hari dan bulan untuk menyambut ulang tahun kelima kumpulan BLACKPINK, YG Entertainment telah mengambil keputusan untuk memberi kejutan kepada peminat kumpulan itu.

Tayangan perdana “BLACKPINK The Movie” dijangka bakal dimainkan pada bulan Ogos di pawagam Korea Selatan dan 100 negara lain.

Syarikat YG Entertainment mengumumkan berita itu sejurus Instagram rasmi BLACKPINK telah memuat naik posting mengenai Projek 4+1.

A post shared by BLΛƆKPIИK (@blackpinkofficial)

Filem ini dikhabarkan bakal merangkumi wawancara bersama dengan anggota BLACKPINK iaitu Jennie, Jisoo, Rosé dan Lisa. Berkongsi mengenai perjalanan mereka sebagai penyanyi K-Pop dan disertakan beberapa potongan persembahan yang lalu.

Anggota kumpulan BLACKPINK iaitu Rosé dan Jisoo tutut berkongsi mengenai filem tersebut menerusi story Instagram dengan mengatakan ianya kejutan untuk peminat mereka.

BLACKPINK tak lama lagi bakal menyambut ulang tahun kelima mereka sejak debut iaitu pada 8 Ogos 2016 dengan lagu “Boombayah” dan “Whistle” di bawah syarikat YG Entertainment.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Ambil Keputusan Berhenti Sekolah, Nabila Huda Bangga Anaknya Kini Semakin Hebat?

Terbaru Nabila Huda berkongsi bahawa anak perempuanya tidak lagi bersekolah dan melakukan ‘home school’ pada tahun 2020. Dan hasil dari bersekolah di rumah, menunjukan bahawa prestasi pembelajaran anaknya Keisha Laila lebih baik dari sebelum ini.

Dipetik dari Harian Metro, Nabila menyatakan bahawa banyak mata pelajaran seperti Sains, Matematik, dan Bahasa Inggeris yang dipelajari Keisha menunjukan prestasi yang bagus.

Malah Nabila juga berkongsi bahawa anak perempuannya yang kini berusia 11 tahun, sudah mahir bertutur dan menulis dalam bahasa Mandarin.

“Selepas ambil keputusan berhentikan Keisha dari sekolah dan teruskan di rumah secara ‘home school’ dengan cikgu Lenny Rahman, kemudian tercetus idea saya nak lawan dengan Keisha untuk belajar bahasa Mandarin pula.

Pihak Fasih Mandarin menghubungi kami ketika Perintah Kawalan Pergerakan (PKP) 2.0 lalu, tapi saya tidak dapat teruskan kerana terbabit dengan penggambaran.

Jadi, Keisha belajar sendiri sehinggalah dia pandai bercakap dan menulis. Kalau ikutkan dia baru belajar 14 jam dan dia sudah hebat.” Ujar Nabila kepada Harian Metro

Nabila Huda juga menyatakan walaupun anaknya tidak mengikuti persekolahan seperti biasa, dirinya tetap bangga dengan pencapaian puteri kesayangannya itu.

“Dalam pada tak pergi sekolah, ketinggalan banyak perkara, tak dapat nak belajar dengan sempurna, tapi Keisha dah boleh cakap Mandarin. Saya bangga dengan dia.

Terima kasih cikgu Nadia dan Fasih Mandarin. Kepada ibu bapa lain, beri peluang anak anda belajar bahasa Mandarin dengan mereka. Kalau tak dapat sekolah dengan sempurna, sekurang-kurangnya boleh cakap Mandarin. jauh perjalanan hidup mereka nanti.” Tambah Nabila lagi

Sebelum ini Nabila ada membuat hantaran di Instragram dan berkongsi keputusan peperiksaan bahasa mandarin Keisha, yang mana puteri kesayangannya itu mendapat 74 markah daripada 80 markah bagi ujian dalam talian dan 19 markah daripada 20 markah bagi ujian lisan.


Alicia Amin Bercakap Soal Tatu Ditubuhnya, Rancang Mahu Tambah Lagi?

Pelakon dan model, Alicia Amin dikatakan mempunyai rancangan baru untuk mencacah tatu di badannya. Menerusi story yang dimuat naik, pengikut di Instagramnya bertanyakan mengenai pemilihan tatu yang bakal dilakukan oleh Alicia.

Alicia berkongsi mengenai pemilihan tatu, dia akan elakkan daripada mencacah tatu berdasarkan orang yang masih hidup seperti wajah sebenar dan sebagainya.

“Saya tidak akan mencacah tatu orang yang hidup pada badan. Mungkin saya akan membuat tatu penghormatan tetapi bukan wajah sebenar”, ujarnya.

Malah jika mahu ada kaitan dengan orang yang masih hidup, dia hanya akan melakukan tatu penghormatan yang memberi maksud atau gambaran seperti individu tersebut.

Untuk tatu seterusnya, Alicia juga berkata dia mungkin akan melakukan tatu “Dazai” iaitu karakter dalam siri Bungo Stray Dogs.


Istimewa! Shila Amzah Kongsi Tips Sangat Berguna Untuk Pasangan Jarak Jauh

Sepanjang tempoh Perintah kawalan Pergerakan (PKP) dijalankan ini ramai yang mengeluh, berkongsi luahan hati, dan memberi nasihat serta pandangan di media sosial termasuklah penyanyi berbakat Shila Amzah sendiri.

Baru-baru ini ramai pengikut Shila Amzah, berkongsi dan meluahkan masalah yang terbuku kepada wanita hebat ini di Instagram Story.

Dan salah satu sesi luahan yang dikongsi di akaun penyanyi bersuara power ini, ada yang bertanya dan meminta nasihat dari Shila mengenai bagaimana nak elak dari terlebih berfikir dan bergaduh dalam hubungan jarak jauh atau Long Distance Relationship (LDR).

“Kak Sha boleh kongsi sedikit tips tentang LDR ini, sebab saya selalu saja gaduh dan terlebih fikir bila jauh.” Luah pengikut Shila Amzah di Instagram Story

Seperti sedia maklum sebelum Shila mendirikan rumahtangga bersama suami tercinta, penyanyi ini juga telah melalui hubungan jarak jauh dan berikutan Shila berkongsi beberapa kunci penting dalam menjaga hubungan jarak jauh ini.

“Mmm, LDR ini atas dasar percaya. Pokok pangkalnya masing-masing kena ada tetapkan masa untuk sembang, contohnya sebelum tidur ke apa. Tapi di waktu yang lain mesej saja lah, dan kita kena jalani hidup kita macam biasa.

Sibukkan diri dengan benda yang buat kita gembira. Sebab bila kita ada pasangan, kita tak seharusnya lupa untuk buat diri sendiri bahagia dulu.” Kongsi Shila di Instagram Story

Jadi tipsnya percaya itu penting dan dalam masa yang sama jalani kehidupan seperti biasa serta pentingnya untuk pasangan jarak jauh bijak membahagikan masa untuk jaga hubungan jarak jauh.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Lain Kali Cermin Diri Dulu” – Netizen Dakwa Diva AA Langgar SOP

Di media sosial, netizen hangat memperkatakan mengenai selebriti sensasi Azwan Hj Ali atau lebih dikenali sebagai Diva AA berikutan tular beberapa tangkap layar foto dirinya bersama beberapa orang selebriti dalam sebuah penggambaran program raya baru-baru ini.

Segelintir netizen mendakwa pengacara itu telah melanggar Prosedur Operasi Standard (SOP) selepas tangkap layar tersebut memperlihatkan Diva AA tiada penjarakan fizikal dan tidak memakai topeng pelitup muka dengan selebriti lain dalam rancangan tersebut.

Difahamkan, tangkap layar itu mula tular selepas seorang netizen berkongsi kandungan tersebut di laman Twitter yang mendakwa program yang membabitkan Diva AA dan selebriti lain tidak mematuhi SOP yang ditetapkan.

Bagaimanapun, sesetengah netizen beranggapan tangkap layar tersebut merupakan babak yang memerlukan mereka untuk makan manakala terdapat juga luahan kecewa daripada mereka berikutan Diva AA sebelum ini terkenal dengan tegurannya secara terbuka kepada mereka yang telah melanggar SOP.

Terdahulu, pengacara ini turut bekerjasama dengan pihak polis dalam memberi kesedaran kepada orang ramai untuk terus mematuhi SOP yang telah ditetapkan kerajaan.